**Μηνιαίο Ενημερωτικό Τεύχος**

**Κεντρικής Ένωσης Επιμελητηρίων Ελλάδος**

**Απρίλιος 2024**

**ΠΙΝΑΚΑΣ ΠΕΡΙΕΧΟΜΈΝΩΝ**

[1. ΘΕΜΑΤΑ ΑΝΑΠΤΥΞΙΑΚΩΝ – ΧΡΗΜΑΤΟΔΟΤΙΚΩΝ ΠΡΟΓΡΑΜΜΑΤΩΝ 3](#_Toc166683009)

[Α. STAGE – Sustainability Transition Programme: 3η Ανοικτή Πρόσκληση Χρηματοδότησης ΜμΕ 3](#_Toc166683010)

[Β. Παράταση των δράσεων για τις ενισχύσεις επενδυτικών σχεδίων επιχειρήσεων στις ηπειρωτικές περιοχές ΕΣΔΙΜ, σύμφωνα με τον Καν. (ΕΕ) 2021/1056 για τη θέσπιση του Ταμείου Δίκαιης Μετάβασης 5](#_Toc166683011)

[2. ΘΕΜΑΤΑ ΠΡΟΣΤΑΣΙΑΣ ΠΕΡΙΒΑΛΛΟΝΤΟΣ 40](#_Toc166683012)

[Α. Παγκόσμια μέρα γης και νέοι μέθοδοι κατασκευής: Μειώνοντας το Περιβαλλοντικό Αποτύπωμα 40](#_Toc166683013)

[3. ΘΕΜΑΤΑ ΕΠΙΧΕΙΡΗΜΑΤΙΚΩΝ ΠΑΡΚΩΝ (ΕΠ) / ΟΡΓΑΝΩΜΕΝΩΝ ΥΠΟΔΟΧΕΩΝ ΜΕΤΑΠΟΙΗΤΙΚΏΝ & ΕΠΙΧΕΙΡΗΜΑΤΙΚΩΝ ΔΡΑΣΤΗΡΙΟΤΗΤΩΝ (ΟΥΜΕΔ) 42](#_Toc166683014)

[Α. Εγκύκλιος οδηγία για την δυνατότητα μεταφοράς υπολοίπου συντελεστή δόμησης μεταξύ ακινήτων του ιδίου ιδιοκτήτη εντός ΒΙ.ΠΕ. , ΒΕ.ΠΕ. και Επιχειρηματικών Πάρκων 42](#_Toc166683015)

[Β. Υπουργική Απόφαση Προέγκρισης Ειδικού Πολεοδομικού Σχεδίου (ΕΠΣ) για τη δημιουργία Επιχειρηματικού Πάρκου στον Δήμο Φυλής Αττικής 43](#_Toc166683016)

[4. ΘΕΜΑΤΑ ΕΝΕΡΓΕΙΑΣ 45](#_Toc166683017)

[Α. Οδηγίες εφαρμογής διατάξεων του άρθρου 27 του ν. 5069/2023 (Α’ 193) που αφορά στην κατάργηση της υποχρέωσης εγκατάστασης δικτύου αερίων καυσίμων κατά παρέκκλιση των οριζόμενων στο π.δ. 420/1987 45](#_Toc166683018)

[5. ΘΕΜΑΤΑ ΠΥΡΟΠΡΟΣΤΑΣΙΑΣ ΕΠΙΧΕΙΡΗΣΕΩΝ 46](#_Toc166683019)

[Α. Παράταση για την Εφαρμογή του Κανονισμού Πυροπροστασίας Ακινήτων εντός & πλησίον δασικών εκτάσεων 46](#_Toc166683020)

# ΘΕΜΑΤΑ ΑΝΑΠΤΥΞΙΑΚΩΝ – ΧΡΗΜΑΤΟΔΟΤΙΚΩΝ ΠΡΟΓΡΑΜΜΑΤΩΝ

## **Α. STAGE – Sustainability Transition Programme: 3η Ανοικτή Πρόσκληση Χρηματοδότησης ΜμΕ**

Στο πλαίσιο του έργου STAGE-Sustainability Transition Programme (χρηματοδοτούμενο από την Ευρωπαϊκή Επιτροπή μέσω του Προγράμματος “Horizon Europe”-Cluster 4 Resilience, Πρόσκληση 01-29 ‘Innovate to transform’ support for SME’s sustainability transition), με στόχο την πράσινη μετάβαση, είναι ανοικτή έως τις 31/5/2024 η **3η πρόσκληση** χρηματοδότησης ΜμΕ προκειμένου να πραγματοποιήσουν μία σειρά δράσεων ανάπτυξης και υλοποίησης επενδυτικού σχεδίου βιωσιμότητας.

**Ποσό Χρηματοδότησης:**

Στο πλαίσιο του προγράμματος επιχορηγήσεων το STAGE χρηματοδοτεί τις επιχειρήσεις με ποσό έως και 50.000 ευρώ προκειμένου να υλοποιήσουν τις ακόλουθες δράσεις:

1. Ανάπτυξη επενδυτικού σχεδίου για την μετάβαση στην βιωσιμότητα.
2. Επιπρόσθετες μελέτες και δράσεις που απαιτούνται για την εκπόνηση του επενδυτικού σχεδίου, όπως: Μελέτη σκοπιμότητας, Τεχνολογικός έλεγχος, Ανάλυση Δέουσας Επιμέλειας, Συλλογή και Ανάλυση δεδομένων για την αξιολόγηση του αποτυπώματος άνθρακα, Πρωτοτυποποίηση, Πιλοτικές Δοκιμές, Επίδειξη Πρωτοτύπου,  Προσαρμογή Επιχειρηματικών Διαδικασιών σε πιο πράσινες πρακτικές, Υποστήριξη για χρήση δοκιμαστικών εγκαταστάσεων, Προμήθεια εξειδικευμένων συμβουλευτικών υπηρεσιών που σχετίζονται με την κατάρτιση του επενδυτικού σχεδίου.

**Η Χρηματοδότηση παρέχεται σε δύο φάσεις:**

**Φάση 1**: 5.000 ευρώ με την ανάπτυξη και υποβολή του επενδυτικού πλάνου για την μετάβαση στην βιωσιμότητα. Το επενδυτικό πλάνο θα πρέπει να υποβληθεί το αργότερο τρεις μήνες από την υπογραφή της σύμβασης χρηματοδότησης.

**Φάση 2:** Έως 45.000 ευρώ για την εκπόνηση των προαναφερόμενων επιπρόσθετων μελετών και δράσεων που απαιτούνται για την υλοποίηση του επενδυτικού πλάνου. Το ποσό υπολογίζεται ως ποσοστό της ιδιωτικής επένδυσης που λαμβάνεται για την υλοποίηση του επενδυτικού σχεδίου (για τη μετάβαση στη βιωσιμότητα). Το ποσό παρέχεται μόνο με τη σύναψη σύμβασης ιδιωτικής επένδυσης εντός της περιόδου των 6 μηνών από την υπογραφή της σύμβασης χρηματοδότησης.

**Καταληκτική Ημερομηνία Υποβολής Αιτήσεων: 31/05/2024**

**Κατηγορίες Επιλέξιμων Βιομηχανικών Επιχειρήσεων:**

Επιλέξιμες είναι οι Βιομηχανικές ΜμΕ που ανήκουν σε οποιοδήποτε από τα 14 βιομηχανικά οικοσυστήματα που όρισε η Ευρωπαϊκή Επιτροπή, συμπεριλαμβανομένων των ακόλουθων κλάδων: Κλωστοϋφαντουργία, Ηλεκτρονικά είδη, Μεταφορές-Αυτοκίνηση, Ενεργοβόρες Βιομηχανίες, Ανανεώσιμες Πηγές Ενέργειας, Αγροδιατροφή, Υγεία, Ψηφιακές Τεχνολογίες, Κατασκευές, Λιανεμπόριο, Εγγύτητα & Κοινωνική Οικονομία, ΤΟΥΡΙΣΜΟΣ, Δημιουργικές & Πολιτιστικές Βιομηχανίες και Αεροδιαστημική & Άμυνα.

Επιλέξιμες είναι οι**μικρομεσαίες επιχειρήσεις** που εμπίπτουν στον [**ορισμό της Ευρωπαϊκής Ένωσης**](https://eur-lex.europa.eu/LexUriServ/LexUriServ.do?uri=OJ:L:2003:124:0036:0041:en:PDF)**.**

**Προσοχή! Αίτηση μπορούν να υποβάλλουν μόνο οι ΜμΕ που έχουν εγγραφεί στην πλατφόρμα του STAGE, έχουν ολοκληρώσει την αρχική αξιολόγηση του προγράμματος STAGE (phase 1 initial assessment of STAGE) και έχουν εκπονήσει σχέδιο μετάβασης στη βιωσιμότητα.**

**Για περισσότερες πληροφορίες μπορείτε να κατεβάσετε τον οδηγό εφαρμογής** [**ΕΔΩ**](https://stage-ui-public.cdn.prismic.io/stage-ui-public/ZfRFmnYkiKrtlJR2_STAGE_ClientJourney_Step-by-stepGuide.pdf)**.**

**Για υποβολή αιτήσεων χρηματοδότησης**[**ΕΔΩ**](https://gnd.one/stage/operator-inquiry)**.**

## **Β. Παράταση των δράσεων για τις ενισχύσεις επενδυτικών σχεδίων επιχειρήσεων στις ηπειρωτικές περιοχές ΕΣΔΙΜ, σύμφωνα με τον Καν. (ΕΕ) 2021/1056 για τη θέσπιση του Ταμείου Δίκαιης Μετάβασης**

Δίνεται παράταση στις δράσεις που αφορούν την:

1. Ενίσχυση επενδυτικών σχεδίων παραγωγικών επενδύσεων **υφιστάμενων μεγάλων επιχειρήσεων** **που υλοποιούνται** **στις ηπειρωτικές περιοχές ΕΣΔΙΜ**, σύμφωνα με τον Καν. (ΕΕ) 2021/1056 για τη θέσπιση του Ταμείου Δίκαιης Μετάβασης» του Προγράμματος «Δίκαιη Αναπτυξιακή Μετάβαση»,
2. Ενίσχυση επενδυτικών σχεδίων **υφιστάμενων ΜΜΕ που υλοποιούνται στις ηπειρωτικές περιοχές ΕΣΔΙΜ**, σύμφωνα με τον Καν. (ΕΕ) 2021/1056 για τη θέσπιση του Ταμείου Δίκαιης Μετάβασης,
3. Ενίσχυση επενδυτικών σχεδίων παραγωγικών επενδύσεων **νέων και υπό σύσταση μεγάλων επιχειρήσεων** **που υλοποιούνται στις ηπειρωτικές περιοχές ΕΣΔΙΜ**, σύμφωνα με τον Καν. (ΕΕ) 2021/1056 για τη θέσπιση του Ταμείου Δίκαιης Μετάβασης,
4. Ενίσχυση επενδυτικών σχεδίων **νέων και υπό σύσταση ΜΜΕ που υλοποιούνται στις ηπειρωτικές περιοχές ΕΣΔΙΜ**, σύμφωνα με τον Καν. (ΕΕ) 2021/1056 για τη θέσπιση του Ταμείου Δίκαιης Μετάβασης.

Η ημερομηνία λήξης υποβολών των αιτήσεων υπαγωγής μεταβλήθηκε από 15/05/2024 **σε 28/06/2024 ώρα 15:00.**

#### Β1.Ενίσχυση επενδυτικών σχεδίων παραγωγικών επενδύσεων υφιστάμενων μεγάλων επιχειρήσεων που υλοποιούνται στις ηπειρωτικές περιοχές ΕΣΔΙΜ, σύμφωνα με τον Καν. (ΕΕ) 2021/1056 για τη θέσπιση του Ταμείου Δίκαιης Μετάβασης» του Προγράμματος «Δίκαιη Αναπτυξιακή Μετάβαση

Η Δράση «Ενίσχυση επενδυτικών σχεδίων παραγωγικών επενδύσεων υφιστάμενων μεγάλων επιχειρήσεων που υλοποιούνται στις ηπειρωτικές περιοχές ΕΣΔΙΜ, σύμφωνα με τον Καν. (ΕΕ) 2021/1056 για τη θέσπιση του Ταμείου Δίκαιης Μετάβασης» στοχεύει στην αντιμετώπιση των κοινωνικών, εργασιακών, οικονομικών και περιβαλλοντικών επιπτώσεων της απολιγνιτοποίησης νεοσύστατων και υπό σύσταση μικρομεσαίων επιχειρήσεων που θα δραστηριοποιούνται στις περιοχές των Εδαφικών Σχεδίων Δίκαιης Μετάβασης Δυτικής Μακεδονίας και Μεγαλόπολης, ώστε να υποστηριχθεί η μετάβαση τους σε μια κλιματικά ουδέτερη οικονομία και μια ισορροπημένη και βιώσιμη ανάπτυξη.

Σκοπός της συγκεκριμένης Δράσης είναι να δοθεί στις περιοχές αυτές η δυνατότητα και το κίνητρο για τον καινοτόμο μετασχηματισμό των νεοσύστατων και υπό σύσταση επιχειρήσεων & την προσέλκυση νέων επενδύσεων για να διαφοροποιηθεί το παραγωγικό μοντέλο των περιοχών ώστε να αντιμετωπίσουν τις προαναφερόμενες επιπτώσεις.

**Τυπικές Προϋποθέσεις Συμμετοχής**

Ο δυνητικός Δικαιούχος θα πρέπει:

* Να υποβάλλουν μια και μοναδική αίτηση χρηματοδότησης ανά Α.Φ.Μ.
* Να δραστηριοποιούνται ή να δραστηριοποιηθούν στην ελληνική επικράτεια και να πραγματοποιήσουν επένδυση αποκλειστικά σε μία από τις περιοχές (χωρικές ενότητες) των Εδαφικών Σχεδίων Δίκαιης Μετάβασης (Ε.Σ.ΔΙ.Μ.) Δυτικής Μακεδονίας και Μεγαλόπολης.
* Κατά την ημερομηνία έκδοσης της πρόσκλησής, να διαθέτουν τουλάχιστον μία (1) πλήρη κλεισμένη διαχειριστική χρήση, για την οποία έχει προσδιοριστεί λογιστικά το τελικό οικονομικό αποτέλεσμα και έχουν υποβληθεί τα προσήκοντα φορολογικά έντυπα (ημερομηνία έναρξης προγενέστερη της 1/1/2022).
* Να έχουν την ιδιότητα της Μεγάλης Επιχείρησης (επιχειρήσεις που ΔΕΝ πληρούν τα κριτήρια που ορίζονται στο άρθρο 2 του παραρτήματος I του Κανονισμού (ΕΕ) αριθμ. 651/2014 της Επιτροπής της 17ης Ιουνίου 2014 – βλ. Παράρτημα V της παρούσας).
* Να μην είναι προβληματικές επιχειρήσεις (τόσο σε επίπεδο αιτούσας όσο και σε επίπεδο ομίλου επιχειρήσεων - αιτούσα επιχείρηση και τυχόν συνδεδεμένες με αυτή επιχειρήσεις), σύμφωνα με το σημείο 18 του άρθρου 2 του Καν. ΕΕ 651/2014 και τα οριζόμενα στο Παράρτημα ΙΧ «Ορισμός της Προβληματικής Επιχείρησης» της παρούσας.
* Να μην έχουν λάβει ενίσχυση διάσωσης ή αναδιάρθρωσης, ή αν έχουν λάβει ενίσχυση διάσωσης να έχει αποπληρωθεί το δάνειο και να έχει λυθεί η σύμβαση εγγύησης ή αν έχουν λάβει ενίσχυση αναδιάρθρωσης αυτή να έχει ολοκληρωθεί.
* Να λειτουργούν αποκλειστικά με μία από τις ακόλουθες μορφές επιχειρήσεων: Ομόρρυθμη Εταιρεία (Ο.Ε.), Ετερόρρυθμη Εταιρεία (Ε.Ε.), Ετερόρρυθμη Εταιρεία (Ε.Ε.) κατά μετοχές, Εταιρεία Περιορισμένης Ευθύνης (Ε.Π.Ε.), Μονοπρόσωπη Εταιρεία Περιορισμένης Ευθύνης (Μ.Ε.Π.Ε.), Ανώνυμη Εταιρεία (Α.Ε.), Μονοπρόσωπη Ανώνυμη Εταιρεία (Μ.Α.Ε), Ιδιωτική Κεφαλαιουχική Εταιρεία (Ι.Κ.Ε.) Μονοπρόσωπη Ιδιωτική Κεφαλαιουχική Εταιρεία (Μ.Ι.Κ.Ε.).
* Να μην είναι χρηματοπιστωτικοί και ασφαλιστικοί οργανισμοί, δημόσιες επιχειρήσεις, δημόσιοι φορείς, δημόσιοι οργανισμοί ή θυγατρικές αυτών, Νομικά Πρόσωπα Δημοσίου Δικαίου (ΝΠΔΔ) ή εξωχώριες (offshore) επιχειρήσεις.
* Να τηρούν απλογραφικά ή διπλογραφικά βιβλία του Ν.4308/2014, όπως ισχύει, με την προϋπόθεση ότι οι εταιρίες που τηρούν απλογραφικά βιβλία θα πρέπει υποχρεωτικά από τον χρόνο έναρξης εργασιών του επενδυτικού σχεδίου να τηρήσουν διπλογραφικό λογιστικό σύστημα.
* Να λειτουργούν νόμιμα διαθέτοντας το κατάλληλο έγγραφο αδειοδότησης, σύμφωνα με την κείμενη νομοθεσία και την ασκούμενη δραστηριότητά τους (π.χ. άδεια λειτουργίας, Υπεύθυνη δήλωση έναρξης λειτουργίας, απαλλακτικό άδειας λειτουργίας, γνωστοποίηση έναρξης λειτουργίας κλπ.). Στην περίπτωση που η άδεια δεν έχει εκδοθεί ή έχει λήξει χρονικά, απαιτείται η προσκόμιση της σχετικής αίτησης έκδοσης/ανανέωσης αυτής.

Οι επιχειρήσεις με δραστηριότητες για την άσκηση των οποίων δεν απαιτείται άδεια λειτουργίας, θα πρέπει να υποβάλουν Υπεύθυνη Δήλωση του Νόμιμου Εκπροσώπου, όπου θα βεβαιώνεται ότι δεν απαιτείται η έκδοση άδειας λειτουργίας ή έγγραφο απαλλαγής από την σχετική υποχρέωση, με σχετική τεκμηρίωση.

* Να έχουν εγγραφεί στο Μητρώο Πραγματικών Δικαιούχων του άρθρου 20 του ν.4557/2018 (Α΄ 139), ως ισχύει.
* Το προτεινόμενο επενδυτικό σχέδιο να αφορά σε έναν ή περισσότερους από τους επιλέξιμους ΚΑΔ που περιλαμβάνονται στο ΠΑΡΑΡΤΗΜΑ II: «Επιλέξιμοι τομείς δραστηριότητας (ΚΑΔ)» της πρόσκλησης, στον/στους οποίο/ους οι δικαιούχοι θα πρέπει να δραστηριοποιηθούν στον τόπο εγκατάστασης της επένδυσης έως την υποβολή του πρώτου αιτήματος καταβολής επιχορήγησης (συμπεριλαμβάνεται και η προκαταβολή).
* Το προτεινόμενο επενδυτικό σχέδιο να έχει χαρακτήρα αρχικής επένδυσης, όπως ορίζεται στο άρθρο 2 παρ. 49 του Καν. ΕΕ 651/2014 και ειδικότερα να πληροί μια από τις ακόλουθες προϋποθέσεις:

1. Δημιουργία νέας μονάδας.
2. Επέκταση της δυναμικότητας υφιστάμενης μονάδας. Η πρόσθετη δυναμικότητα της μονάδας λόγω του επενδυτικού σχεδίου μπορεί να γίνει αποδεκτή μόνον εφόσον η υφιστάμενη δυναμικότητα της μονάδας μπορεί να πιστοποιηθεί από επίσημα στοιχεία τεκμηρίωσης.
3. Διαφοροποίηση της παραγωγής μιας μονάδας σε προϊόντα που δεν έχουν παραχθεί ποτέ ή σε υπηρεσίες που δεν έχουν παρασχεθεί από αυτήν, με τον όρο ότι οι ενισχυόμενες δαπάνες που χορηγούνται βάσει του άρθρου 14 του Καν. 651/2014, όπως ισχύει, να υπερβαίνουν τουλάχιστον κατά διακόσια τοις εκατό (200%) τη λογιστική αξία των στοιχείων ενεργητικού που χρησιμοποιούνται εκ νέου, όπως η αξία αυτή έχει καταγραφεί στο οικονομικό έτος που προηγείται της έναρξης των εργασιών.
4. Θεμελιώδη αλλαγή του συνόλου της παραγωγικής διαδικασίας υφιστάμενης μονάδας, με τον όρο ότι οι ενισχυόμενες δαπάνες που χορηγούνται βάσει του άρθρου 14 υπερβαίνουν τις αποσβέσεις των 3 προηγούμενων οικονομικών ετών των στοιχείων του ενεργητικού, τα οποία συνδέονται με τη δραστηριότητα που πρόκειται να εκσυγχρονιστεί. Αν δεν αποτυπώνονται σαφώς οι συνδεόμενες με τη δραστηριότητα αποσβέσεις των στοιχείων του ενεργητικού, θεωρείται ότι δεν πληρείται η ως άνω προϋπόθεση. Σημειώνεται ότι η επένδυση αντικατάστασης δεν συνιστά αρχική επένδυση.

* Να πληρείται ο χαρακτήρας κινήτρου, σύμφωνα με τα οριζόμενα στην παράγραφο 2 του άρθρου 6 του Καν. ΕΕ 651/2014 (ΓΑΚ). Οι ενισχύσεις έχουν χαρακτήρα κινήτρου, μόνο εφόσον η αίτηση χρηματοδότησής υποβάλλεται πριν από την έναρξη των εργασιών της επένδυσης (όπως ορίζεται στο άρθρο 2 στοιχείο 23 του ΓΑΚ – βλ. πίνακα επεξήγησης όρων και συντμήσεων) και σε αντίθετη περίπτωση το σύνολο του επενδυτικού σχεδίου καθίσταται μη επιλέξιμο προς χρηματοδότηση.
* Το ύψος του επιχορηγούμενου προϋπολογισμού του επενδυτικού σχεδίου να είναι μεγαλύτερο από το κατώτατο όριο που ορίζεται στην ενότητα 6.3. «Προϋπολογισμός & Διάρκεια υλοποίησης» της παρούσας και οι δαπάνες της αίτησης να συνδέονται με τον ΚΑΔ του επενδυτικού σχεδίου και τις κατηγορίες επιλέξιμων δαπανών που ορίζονται στην ενότητα 6.1. «Επιλέξιμες Δαπάνες».
* Το προτεινόμενο επενδυτικό σχέδιο να είναι χρηματοοικονομικά βιώσιμο και συγκεκριμένα:

1. η οικονομική συμμετοχή του δικαιούχου της ενίσχυσης θα πρέπει να ανέρχεται σε τουλάχιστον 25% του συνόλου των επιλέξιμων δαπανών, είτε μέσω ιδίων πόρων, είτε μέσω εξωτερικής χρηματοδότησης, και ο δυνητικός δικαιούχος προς τεκμηρίωση θα πρέπει να υποβάλλει τα σχετικά δικαιολογητικά που προβλέπονται στο παράρτημα ΙΙΙ «Δικαιολογητικά υποβολής-ένταξης»,
2. ο δυνητικός δικαιούχος θα πρέπει να τεκμηριώνει ότι είναι φερέγγυος και να υποβάλλει τα σχετικά δικαιολογητικά φερεγγυότητας που προβλέπονται στο παράρτημα ΙΙΙ «Δικαιολογητικά υποβολής-ένταξης»,
3. ο δυνητικός δικαιούχος θα πρέπει να υποβάλει ρεαλιστικό επιχειρηματικό σχέδιο που πιστοποιεί τη μελλοντική βιωσιμότητα της επένδυσης.

* Η οικονομική συμμετοχή του δικαιούχου της ενίσχυσης για τις δαπάνες που επιχορηγούνται βάσει του άρθρου 14 του Καν. ΕΕ 651/2014 θα πρέπει να ανέρχεται σε ποσοστό τουλάχιστον 25% μέσω ή μέσω εξωτερικής χρηματοδότησης και με μορφή που δεν περιέχει στοιχεία κρατικής στήριξης, δημόσιας ενίσχυσης ή παροχής.
* Να δεσμευτούν ότι, μέχρι την πιστοποίηση της ολοκλήρωση της επένδυσης, θα προχωρήσουν στη δημιουργία ελάχιστου αριθμού νέων θέσεων εξαρτημένης εργασίας (ΕΜΕ), οι οποίες θα είναι πρόσθετες αυτών που διέθεταν το τελευταίο 12μηνο που προηγείται του μήνα υποβολής της αίτησης χρηματοδότησης, και η αύξηση αυτή θα διατηρηθεί για τουλάχιστον 5 έτη μετά την τελική εκταμίευση της δημόσιας χρηματοδότησης. Ως ελάχιστη υποχρέωση ορίζεται:

1. Για ίδρυση ή επέκταση μονάδας: 1 ΕΜΕ ανά 350.000€ επιχορήγησης.
2. Για θεμελιώδη αλλαγή παραγωγικής διαδικασίας ή διαφοροποίηση προς νέα προϊόντα: 1 ΕΜΕ ανά 500.000€ επιχορήγησης.

Σε περίπτωση όπου στο επενδυτικό σχέδιο τεκμηριώνονται δύο περιπτώσεις αρχικής επένδυσης με διαφορετική υποχρέωση (π.χ. της επέκτασης μονάδας και της διαφοροποίησης προς νέα προϊόντα) ως ελάχιστη υποχρέωση ορίζεται αυτή της κατηγορίας «ίδρυση ή επέκταση μονάδας».

* Να δεσμευτούν ότι το επενδυτικό σχέδιο δεν πραγματοποιείται με πρωτοβουλία και για λογαριασμό του Δημοσίου, βάσει σχετικής σύμβασης εκτέλεσης έργου, παραχώρησης ή παροχής υπηρεσιών.
* Να δεσμευτούν ότι το σύνολο του επενδυτικού σχεδίου και οι επιμέρους δαπάνες που περιλαμβάνονται στη συγκεκριμένη αίτηση χρηματοδότησης:

1. Δεν έχουν χρηματοδοτηθεί στα πλαίσια άλλης δράσης που χρηματοδοτείται από εθνικούς ή ενωσιακούς πόρους.
2. Δεν αποτελούν εγκεκριμένες δαπάνες επενδυτικού σχεδίου σε άλλη δράση που χρηματοδοτείται από εθνικούς ή ενωσιακούς πόρους.
3. Εφόσον λάβει χώρα έγκριση και για το διάστημα εκείνο που αποτελούν εγκεκριμένες δαπάνες του προς υλοποίηση επενδυτικού σχεδίου, δεν θα υποβληθούν προς ένταξη ή πιστοποίηση σε επενδυτικό σχέδιο άλλης δράσης που χρηματοδοτείται από εθνικούς ή ενωσιακούς πόρους.

Εξαιρούνται οι αιτήσεις / εγκρίσεις χρηματοδότησης που αφορούν χρηματοδοτικά προϊόντα (δάνεια ή εγγυήσεις) που υλοποιούνται με εθνικούς ή ενωσιακούς πόρους, τα οποία δύνανται συμπληρωματικά να χρηματοδοτούν το ίδιο επενδυτικό σχέδιο, υπό την προϋπόθεση ότι δεν οδηγούν σε υπέρβαση των μέγιστων ποσών ενίσχυσης που προβλέπονται στον Καν. ΕΕ 651/2014, όπως ισχύει.

* Να μην εκκρεμεί σε βάρος τους διαδικασία ανάκτησης ενίσχυσης, κατόπιν προηγούμενης αποφάσεως της Ευρωπαϊκής Επιτροπής ή του Δικαστηρίου της Ευρωπαϊκής ένωσης, με την οποία μια ενίσχυση κηρύσσεται παράνομη και ασυμβίβαστη με την εσωτερική αγορά.
* Να τηρούν τη νομοθεσία περί υγείας και ασφάλειας των εργαζομένων και πρόληψης του επαγγελματικού κινδύνου.
* Να δεσμευτούν ότι δεν συντρέχουν λόγοι αποκλεισμού του άρθρου 39, παρ. 1-4 και του άρθρου 40, παρ. 1, του Ν. 4488/2017 (Α137/13.09.2017).
* Σε περίπτωση που δραστηριοποιούνται στον τομέα της αλιείας και της υδατοκαλλιέργειας, να μην έχουν διαπράξει μία ή περισσότερες από τις παραβάσεις που αναφέρονται στο άρθρο 10 παράγραφος 1 στοιχεία α) έως δ) και στο άρθρο 10 παράγραφος 3 του κανονισμού (ΕΕ) αριθ. 508/2014 του Ευρωπαϊκού Κοινοβουλίου και του Συμβουλίου.
* Να μην έχουν προβεί, κατά τα δύο έτη που προηγούνται της αίτησης για ενίσχυση, σε μετεγκατάσταση στην επιχειρηματική εγκατάσταση στην οποία θα πραγματοποιηθεί η αρχική επένδυση για την οποία ζητείται η ενίσχυση, και δεσμεύονται ότι δεν θα το πράξουν εντός μέγιστης περιόδου δύο ετών μετά την ολοκλήρωση της αρχικής επένδυσης για την οποία ζητείται η ενίσχυση.
* Να δεσμευτούν ότι κατά την υλοποίηση του επενδυτικού σχεδίου θα διασφαλίζουν:

1. τον σεβασμό των θεμελιωδών δικαιωμάτων και τη συμμόρφωση με τον Χάρτη των Θεμελιωδών Δικαιωμάτων της Ευρωπαϊκής Ένωσης (βλ. Παράρτημα X),
2. την ισότητα των φύλων και την ενσωμάτωση της διάστασης του φύλου,
3. την αποτροπή κάθε διάκρισης λόγω φύλου, φυλετικής ή εθνοτικής καταγωγής, θρησκείας ή πεποιθήσεων, αναπηρίας, ηλικίας ή γενετήσιου προσανατολισμού,
4. τη διαφάνεια,
5. την προσβασιμότητα για τα άτομα με αναπηρία,
6. την τήρηση της αρχής της βιώσιμης ανάπτυξης, της μη πρόκλησης σημαντικής βλάβης και της ενωσιακής πολιτικής στον τομέα του περιβάλλοντος.

* Να δεσμευτούν ότι μέχρι την ολοκλήρωση της επένδυσης και ανάλογα με το είδος και τη φύση της προτεινόμενης Πράξης, θα μεριμνήσουν για τις κατάλληλες παρεμβάσεις έτσι ώστε να διασφαλίζεται η πρόσβαση των ατόμων με αναπηρία (ΑμΕΑ) στις κτιριακές υποδομές, στις υπηρεσίες και στα ηλεκτρονικά περιβάλλοντα, σύμφωνα με το ισχύον θεσμικό πλαίσιο (βλ. Παράρτημα ΧΙ: «Εξασφάλιση της προσβασιμότητας στα άτομα με αναπηρία»).
* Να τηρούν τα προβλεπόμενα στην Ανακοίνωση της επιτροπής (2021/C 373/01): Τεχνικές κατευθυντήριες οδηγίες σχετικά με την ενίσχυση της ανθεκτικότητας των υποδομών στην κλιματική αλλαγή κατά την περίοδο 2021-2027.
* Να πληρείται το σύνολο των προϋποθέσεων του Κεφαλαίου Ι και των εφαρμοζόμενων κατά περίπτωση άρθρων του Καν. ΕΕ 651/2014, όπως ισχύει.
* Να υποβάλλουν ηλεκτρονικά αίτηση χρηματοδότησης, η οποία να συνοδεύεται από το σύνολο των αναγκαίων στοιχείων, δικαιολογητικών και εντύπων, σύμφωνα με τα οριζόμενα στην Ενότητα 8 «Διαδικασία υποβολής αίτησης χρηματοδότησής» της παρούσας.
* Η αίτηση χρηματοδότησης να συγκεντρώνει κατ’ ελάχιστο συνολική βαθμολογία 65 στα βαθμολογούμενα κριτήρια αξιολόγησης που αναφέρονται στο ΠΑΡΑΡΤΗΜΑ IV «Κριτήρια αξιολόγησης πράξεων».
* Η αίτηση χρηματοδότησης συγκεντρώνει κατ’ ελάχιστο συνολική βαθμολογία 65 στα βαθμολογούμενα κριτήρια αξιολόγησης.

**Οι ανωτέρω προϋποθέσεις πρέπει να πληρούνται στο σύνολό τους**

**Προϋπολογισμός και Διάρκεια Έργων**

Ο συνολικός προϋπολογισμός της Δράσης θα ανέρχεται **σε 75.000.000€**. Ο επιχορηγούμενος προϋπολογισμός κάθε επενδυτικού σχεδίου θα κυμαίνεται από **5.000.000€ έως και 40.000.000€**.

Ο προϋπολογισμός για κάθε επιλέξιμη Γεωγραφική Ενότητα θα είναι:

|  |  |  |
| --- | --- | --- |
| **ΕΣΔΙΜ** | **Χωρικές Ενότητες** | **Συνολική Δημόσια Δαπάνη** |
| **Δυτικής Μακεδονίας** | Π.Ε. Κοζάνης και Φλώρινας | 31.500.000,00 € |
| Π.Ε. Καστοριάς και Γρεβενών | 21.000.000,00 € |
| **Μεγαλόπολης** | Δήμος Μεγαλόπολης | 13.500.000,00 € |
| Δήμοι Τριπόλεως, Γορτυνίας, Οιχαλίας | 9.000.000,00 € |
| **Συνολική Διαθέσιμη Δημόσια Δαπάνη Δράσης** | | **75.000.000,00 €** |

Η μέγιστη διάρκεια ολοκλήρωσης του φυσικού και οικονομικού αντικειμένου του επενδυτικού σχεδίου δεν θα μπορεί να υπερβαίνει τους **τριάντα (30) μήνες**, από την ημερομηνία έκδοσης της Απόφασης Έγκρισης.

**Ενισχυόμενες Δαπάνες**

| **Κωδικός ΟΠΣΚΕ**  **Κωδ. ΟΠΣΚΕ** | | **Κατηγορίες / Υποκατηγορίες Δαπάνης** | **Επισημάνσεις / Όρια** |
| --- | --- | --- | --- |
| **03.** |  | Δαπάνες για Κτήρια, Γήπεδα, Εγκαταστάσεις & Περιβάλλοντα Χώρο | Άρθρο 14 ΓΑΚ |
|  | **03.13.** | Κτίρια, εγκαταστάσεις και περιβάλλων χώρος | Έως 45% του επιχορηγούμενου Π/Υ |
| **02.** |  | Δαπάνες Εξοπλισμού, Μεταφορικών Μέσων & Οργάνων | Άρθρο 14 ΓΑΚ για τις 02.06., 02.19, 02.20 & 02.24  Άρθρο 41 ΓΑΚ για την 02.23 |
|  | **02.20.** | Παραγωγικός & Μηχανολογικός Εξοπλισμός | Τουλάχιστον 15% του επιχορηγούμενου Π/Υ |
|  | **02.19.** | Ψηφιακός εξοπλισμός γραφείου |  |
|  | **02.06.** | Λοιπός Εξοπλισμός επιχείρησης | έως 2% του επιχορηγούμενου Π/Υ |
|  | **02.23.** | Εξοπλισμός για την εγκατάσταση φωτοβολταϊκών σταθμών και συστημάτων αποθήκευσης για παραγωγή ηλεκτρικής ενέργειας και κάλυψη των ιδίων αναγκών (αυτοπαραγωγή) | Έως 20% του επιχορηγούμενου Π/Υ |
|  | **02.24.** | Ηλεκτρικά Μεταφορικά Μέσα | Έως 10% του επιχορηγούμενου Π/Υ και έως 50.000€/μεταφορικό μέσο |
| **06.** |  | Δαπάνες Λογισμικού | Άρθρο 14 ΓΑΚ |
|  | **06.07.** | Λογισμικό και δικαιώματα χρήσης (licenses) προγραμμάτων λογισμικού | Έως 25% του επιχορηγούμενου Π/Υ |
| **04.** |  | Δαπάνες για Παροχή Υπηρεσιών | Άρθρο 14 ΓΑΚ |
|  | **04.24.** | Πιστοποίηση και συμμόρφωση προϊόντων σύμφωνα με εθνικά, εναρμονισμένα καθώς και προαιρετικά πρότυπα ευρωπαϊκών χωρών ή /και χωρών εκτός Ε.Ε. | Έως 1% του επιχορηγούμενου Π/Υ & έως 6.000€/πιστοποιητικό |
|  | **04.25.** | Πιστοποίηση υπηρεσιών & διαδικασιών σύμφωνα με εθνικά, εναρμονισμένα καθώς και λοιπά ευρωπαϊκά και διεθνή πρότυπα |
| **08.** |  | Δαπάνες Διπλωμάτων Ευρεσιτεχνίας | Άρθρο 14 ΓΑΚ |
|  | **08.02.** | Δαπάνες απόκτησης επικύρωσης και προστασίας διπλωμάτων ευρεσιτεχνίας | Έως 5% του επιχορηγούμενου Π/Υ |
| **01.** |  | Δαπάνες προσωπικού | Άρθρο 33 ΓΑΚ |
|  | **01.17.** | Πλήρες Μισθολογικό Κόστος Εργαζομένων Με Αναπηρία | Έως 5 ΕΜΕ & έως 15.000€/ΕΜΕ |

**Ως ημερομηνία έναρξης επιλεξιμότητας δαπανών, ορίζεται η ημερομηνία ηλεκτρονικής υποβολής της Αίτησης Χρηματοδότησης.** Ως έναρξη εργασιών θεωρείται το πρώτο χρονικά μεταξύ είτε της έναρξης των κατασκευαστικών εργασιών που αφορούν την επένδυση είτε της πρώτης νομικά δεσμευτικής ανάληψης υποχρέωσης για την παραγγελία εξοπλισμού είτε άλλης ανάληψης υποχρέωσης που καθιστά μη αναστρέψιμη την επένδυση. Η αγορά γης και οι προπαρασκευαστικές εργασίες, όπως η λήψη αδειών και η εκπόνηση μελετών σκοπιμότητας, δεν θεωρούνται έναρξη των εργασιών.

**Ποσοστά Ενίσχυσης Δαπανών**

**Δαπάνες Περιφερειακών Ενισχύσεων**

|  |  |  |
| --- | --- | --- |
| **Επιλέξιμες Δαπάνες** | **Δημόσια επιχορήγηση** | **Ιδιωτική Συμμετοχή** |
| **Δαπάνες σε ενσώματα και άυλα στοιχεία ενεργητικού σύμφωνα με το άρθρο 14** | **50%** | **50%** |
| **Δαπάνες για Μισθολογικό Κόστος Εργαζομένων Με Αναπηρία, σύμφωνα με το άρθρο 33** | **75%** | **25%** |
| **Δαπάνες για παραγωγή και αποθήκευση ηλεκτρικής ενέργειας, σύμφωνα με το άρθρο 41** | **45%** | **55%** |

**Επισημαίνεται ότι: η ένταση της ενίσχυσης, εκφραζόμενη σε ακαθάριστο ισοδύναμο επιχορήγησης, δεν μπορεί να υπερβαίνει τη μέγιστη ένταση ενίσχυσης που προσδιορίζεται στον χάρτη περιφερειακών ενισχύσεων 2022-2027, όπως ισχύει.**

**Υποβολή – Αξιολόγηση – Ένταξη – Υλοποίηση**

* Η ημερομηνία έναρξης υποβολών των αιτήσεων υπαγωγής ορίζεται **η 15/03/2024 και ώρα 12:00 και λήξης η 28/06/2024 και ώρα 15:00**.
* Η αξιολόγηση των αιτήσεων χρηματοδότησης γίνεται με τη μέθοδο της συγκριτικής αξιολόγησης για το σύνολο των αιτήσεων που υποβλήθηκαν εμπρόθεσμα, με την ευθύνη της ΔΑ ΕΣΠΑ ΔΑΜ και την υποστήριξη του ΕΦΕΠΑΕ.
* Η αίτηση χρηματοδότησης θα υποβάλλεται αποκλειστικά ηλεκτρονικά, μέσω του **Ολοκληρωμένου Πληροφοριακού Συστήματος Κρατικών Ενισχύσεων** (ΟΠΣΚΕ).

#### Β2.Ενίσχυση επενδυτικών σχεδίων παραγωγικών επενδύσεων υφιστάμενων ΜΜΕ επιχειρήσεων που υλοποιούνται στις ηπειρωτικές περιοχές ΕΣΔΙΜ, σύμφωνα με τον Καν. (ΕΕ) 2021/1056 για τη θέσπιση του Ταμείου Δίκαιης Μετάβασης

Η Δράση «**Ενίσχυση επενδυτικών σχεδίων υφιστάμενων ΜΜΕ που υλοποιούνται στις ηπειρωτικές περιοχές ΕΣΔΙΜ, σύμφωνα με τον Καν. (ΕΕ) 2021/1056 για τη θέσπιση του Ταμείου Δίκαιης Μετάβασης**» στοχεύει στην αντιμετώπιση των κοινωνικών, εργασιακών, οικονομικών και περιβαλλοντικών επιπτώσεων της απολιγνιτοποίησης υφιστάμενων μικρομεσαίων επιχειρήσεων που δραστηριοποιούνται στις περιοχές των Εδαφικών Σχεδίων Δίκαιης Μετάβασης Δυτικής Μακεδονίας και Μεγαλόπολης, ώστε να υποστηριχθεί η μετάβαση τους σε μια κλιματικά ουδέτερη οικονομία και μια ισορροπημένη και βιώσιμη ανάπτυξη.

Σκοπός της συγκεκριμένης Δράσης είναι να δοθεί στις περιοχές αυτές η δυνατότητα και το κίνητρο για τον καινοτόμο μετασχηματισμό των υφιστάμενων επιχειρήσεων & την προσέλκυση νέων επενδύσεων για να διαφοροποιηθεί το παραγωγικό μοντέλο των περιοχών ώστε να αντιμετωπίσουν τις προαναφερόμενες επιπτώσεις.

**Τυπικές Προϋποθέσεις Συμμετοχής**

Ο δυνητικός Δικαιούχος θα πρέπει:

* Να δραστηριοποιείται ή θα δραστηριοποιηθεί στην ελληνική επικράτεια και συγκεκριμένα σε μία από τις περιοχές των Εδαφικών Σχεδίων Δίκαιης Μετάβασης Δυτικής Μακεδονίας και Μεγαλόπολης.
* Να διαθέτει, πριν την ημερομηνία έκδοσής της Πρόσκλησής τουλάχιστον μια (1) πλήρη κλεισμένη διαχειριστική χρήση.
* Να έχει την ιδιότητα της πολύ μικρής ή μικρής ή μεσαίας επιχείρησης, και υποβάλλει μία και μοναδική αίτηση χρηματοδότησης.
* Να μην είναι προβληματική επιχείρηση, σύμφωνα με τον Κανονισμό ΕΕ 651/2014 (Άρθρο 2, Παρ. 18 «Ορισμοί»).
* Το προτεινόμενο επενδυτικό σχέδιο να αφορά σε έναν ή περισσότερους από τους επιλέξιμους ΚΑΔ που περιλαμβάνονται στην Πρόσκληση, στον/στους οποίο/ους ο δυνητικός δικαιούχος δραστηριοποιείται ή δεσμεύεται ότι θα δραστηριοποιηθεί έως την υποβολή του πρώτου αιτήματος καταβολής επιχορήγησης.
* Το προτεινόμενο επενδυτικό σχέδιο πληροί τον χαρακτήρα κινήτρου και ως εκ τούτου δεν έχει γίνει έναρξη εργασιών για το επενδυτικό σχέδιο πριν την υποβολή της αίτησης χρηματοδότησης.
* Το προτεινόμενο επενδυτικό σχέδιο έχει ολοκληρωμένο χαρακτήρα αρχικής επένδυσης, όπως ορίζεται στο άρθρο 2 παρ. 49 του Καν. ΕΕ 651/2014 και συγκεκριμένα να πληροί μία από τις ακόλουθες προϋποθέσεις:

1. Δημιουργία νέας εγκατάστασης,
2. Επέκταση της παραγωγικής ικανότητας υφιστάμενης εγκατάστασης.
3. Διαφοροποίηση της παραγωγής μιας υφιστάμενης εγκατάστασης σε προϊόντα ή υπηρεσίες που δεν παρήγαγε προηγουμένως η εγκατάσταση. Για διαφοροποίηση υφιστάμενης επιχειρηματικής εγκατάστασης, οι επιλέξιμες δαπάνες υπερβαίνουν κατά τουλάχιστον 200% τη λογιστική αξία των στοιχείων ενεργητικού που επαναχρησιμοποιούνται, όπως έχει καταγραφεί στο οικονομικό έτος που προηγείται της έναρξης των εργασιών.
4. θεμελιώδη αλλαγή στη συνολική παραγωγική διαδικασία των προϊόντων ή στη συνολική παροχή των υπηρεσιών που αφορά η επένδυση στην εγκατάσταση.

Σημειώνεται ότι η επένδυση αντικατάστασης δεν συνιστά αρχική επένδυση.

* Η Ιδία Συμμετοχή του δικαιούχου να ανέρχεται σε ποσοστό τουλάχιστον 25% μέσω ιδίων πόρων ή μέσω εξωτερικής χρηματοδότησης και με μορφή που δεν περιέχει στοιχεία κρατικής στήριξης (Αρ. 14 του Καν. ΕΕ 651/2014)
* Να τεκμηριώνεται με τα σχετικά υποβαλλόμενα δικαιολογητικά:

1. Η οικονομική συμμετοχή του δικαιούχου της ενίσχυσης σε ποσοστό τουλάχιστον 25% του συνόλου των επιλέξιμων δαπανών, με μορφή που δεν περιέχει στοιχεία κρατικής στήριξης,
2. Η φερεγγυότητα του δικαιούχου της ενίσχυσης,
3. Η μελλοντική βιωσιμότητα της επένδυσης.

* Να μην έχει μετεγκατασταθεί τα προηγούμενα δύο έτη στην επιχειρηματική εγκατάσταση στην οποία θα πραγματοποιηθεί η αρχική επένδυση για την οποία ζητείται η ενίσχυση, και να δεσμευτεί ότι δεν θα το πράξει εντός μέγιστης περιόδου δύο ετών μετά την ολοκλήρωση της επένδυσης.
* Να μην έχει διαπράξει μία ή περισσότερες από τις παραβάσεις που αναφέρονται στο άρθρο 10 παράγραφος 1 στοιχεία α) έως δ) και στο άρθρο 10 παράγραφος 3 του κανονισμού (ΕΕ) αριθ. 508/2014 του Ευρωπαϊκού Κοινοβουλίου και του Συμβουλίου. (για τον Τομέα της Αλιείας και της υδατοκαλλιέργειας)
* Να λειτουργεί αποκλειστικά με μία από τις ακόλουθες μορφές επιχειρήσεων: Ο.Ε., Ε.Ε., Ε.Π.Ε., Α.Ε., Ι.Κ.Ε. .
* Να τηρεί Απλογραφικά ή Διπλογραφικά βιβλία του Ν.4308/2014, όπως ισχύει, και να δεσμευτεί ότι θα τηρεί από τον χρόνο έναρξης εργασιών του επενδυτικού σχεδίου, διπλογραφικό λογιστικό σύστημα.
* Να λειτουργεί νόμιμα διαθέτοντας το κατάλληλο έγγραφο αδειοδότησης, σύμφωνα με την κείμενη νομοθεσία και την ασκούμενη δραστηριότητά του.
* Να έχει εγγραφεί στο Μητρώο Πραγματικών Δικαιούχων του άρθρου 20 του ν.4557/2018 (Α΄ 139), ως ισχύει.
* Να μην είναι χρηματοπιστωτικός και ασφαλιστικός οργανισμός, δημόσιος φορέας ή δημόσιος οργανισμός ή/και θυγατρικές αυτών, δημόσια επιχείρηση, Νομικό Πρόσωπο Δημοσίου Δικαίου (ΝΠΔΔ), καθώς και εταιρεία που στο κεφάλαιο ή στα δικαιώματα ψήφου συμμετέχουν, άμεσα ή έμμεσα, με ποσοστό μεγαλύτερο του είκοσι πέντε τοις εκατό (25%), οι ΟΤΑ και όλοι οι παραπάνω δημόσιοι φορείς μεμονωμένα ή από κοινού (καθώς και επιχείρηση που εξομοιώνεται με αυτές, ως κύριος εταίρος).
* Να μην είναι εξωχώρια (offshore) επιχείρηση.
* Να τηρεί τη νομοθεσία περί υγείας και ασφάλειας των εργαζομένων και πρόληψης του επαγγελματικού κινδύνου
* Να τηρεί τα προβλεπόμενα στην Ανακοίνωση της επιτροπής (2021/C 373/01): Τεχνικές κατευθυντήριες οδηγίες σχετικά με την ενίσχυση της ανθεκτικότητας των υποδομών στην κλιματική αλλαγή κατά την περίοδο 2021-2027
* Να μην εκκρεμεί διαδικασία ανάκτησης ενισχύσεων κατόπιν προηγούμενης απόφασης της Ευρωπαϊκής Επιτροπής, δυνάμει της οποίας οι προγενεστέρως χορηγηθείσες ενισχύσεις από το ίδιο κράτος μέλος έχουν κηρυχθεί παράνομες και ασυμβίβαστες προς την εσωτερική αγορά
* Να δεσμεύεται ότι δεν συντρέχουν λόγοι αποκλεισμού του άρθρου 39, παρ. 1-4 και του άρθρου 40 του Ν. 4488/2017 (Α137/13.09.2017).
* Να δεσμεύεται ότι θα προχωρήσει στη δημιουργία ελάχιστων νέων θέσεων εξαρτημένης εργασίας (ΕΜΕ), οι οποίες θα είναι πρόσθετες αυτών που διέθετε το τελευταίο 12μηνο πριν την υποβολή της αίτησης χρηματοδότησης, και η αύξηση αυτή θα διατηρηθεί για τουλάχιστον 3 έτη μετά την τελική εκταμίευση της επένδυσης, και συγκεκριμένα:
* Για ίδρυση ή επέκταση μονάδας: 1 ΕΜΕ ανά 300.000€ επιχορήγησης,
* Για θεμελιώδη αλλαγή παραγωγικής διαδικασίας ή διαφοροποίηση προς νέα προϊόντα μέγιστο επενδυτικό κόστος: 1 ΕΜΕ ανά 350.000€ επιχορήγησης.
* Να δεσμεύεται ότι το επενδυτικό σχέδιο δεν πραγματοποιείται με πρωτοβουλία και για λογαριασμό του Δημοσίου, βάσει σχετικής σύμβασης εκτέλεσης έργου, παραχώρησης ή παροχής υπηρεσιών.
* Να δεσμεύεται ότι το σύνολο του επενδυτικού σχεδίου ή/και οι επιμέρους δαπάνες αυτού, δεν έχουν χρηματοδοτηθεί στα πλαίσια άλλης δράσης, και δεν αποτελούν εγκεκριμένες δαπάνες επενδυτικού σχεδίου σε άλλη δράση, και δεν θα υποβληθούν προς ένταξη ή πιστοποίηση σε επενδυτικό σχέδιο άλλης δράσης, που χρηματοδοτείται από εθνικούς ή κοινοτικούς πόρους.
* Εάν έχει λάβει ενίσχυση διάσωσης, να έχει αποπληρώσει το δάνειο και να έχει λυθεί η Σύμβαση εγγύησης, ή εάν έχει λάβει ενίσχυση αναδιάρθρωσης αυτή να έχει ολοκληρωθεί.
* Να δεσμεύεται ότι θα υλοποιήσει την πράξη με τρόπο που θα διασφαλίζει: τον σεβασμό των θεμελιωδών δικαιωμάτων και τη συμμόρφωση με τον Χάρτη των Θ.Δ.Ε., την ισότητα των φύλων και την ενσωμάτωση της διάστασης του φύλου, την αποτροπή κάθε διάκρισης λόγω φύλου, φυλετικής ή εθνοτικής καταγωγής, θρησκείας ή πεποιθήσεων, αναπηρίας, ηλικίας ή γενετήσιου προσανατολισμού, τη διαφάνεια, την προσβασιμότητα για τα άτομα με αναπηρία στις κτιριακές υποδομές, στις υπηρεσίες και στα ηλεκτρονικά περιβάλλοντα, την τήρηση της αρχής της βιώσιμης ανάπτυξης και της ενωσιακής πολιτικής στον τομέα του περιβάλλοντος.
* Να μην συστεγάζεται με άλλη επιχείρηση, στον τόπο υλοποίησης της επένδυσης.
* Η συνολική βαθμολογία της αίτησης χρηματοδότησης είναι ίση ή **μεγαλύτερη των 65 βαθμών.**

**Οι ανωτέρω προϋποθέσεις πρέπει να πληρούνται στο σύνολό τους**

**Προϋπολογισμός και Διάρκεια Έργων**

Ο συνολικός προϋπολογισμός της Δράσης θα ανέρχεται **σε 65.000.000€**. Ο επιχορηγούμενος προϋπολογισμός κάθε επενδυτικού σχεδίου θα κυμαίνεται από **500.000€ έως και 12.000.000€**.

Ο προϋπολογισμός για κάθε επιλέξιμη Γεωγραφική Ενότητα θα είναι:

|  |  |  |
| --- | --- | --- |
| **ΕΣΔΙΜ** | **Χωρικές Ενότητες** | **Συνολική Δημόσια Δαπάνη** |
| **Δυτικής Μακεδονίας** | Π.Ε. Κοζάνης και Φλώρινας | 27.300.000,00 € |
| Π.Ε. Καστοριάς και Γρεβενών | 18.200.000,00 € |
| **Πελοποννήσου** | Δήμος Μεγαλόπολης | 11.700.000,00 € |
| Δήμοι Τριπόλεως, Γορτυνίας, Οιχαλίας | 7.800.000,00 € |
| **Συνολική Διαθέσιμη Δημόσια Δαπάνη Δράσης** | | **65.000.000,00 €** |

Η μέγιστη διάρκεια ολοκλήρωσης του φυσικού και οικονομικού αντικειμένου του επενδυτικού σχεδίου δεν θα μπορεί να υπερβαίνει τους **τριάντα (30) μήνες**, από την ημερομηνία έκδοσης της Απόφασης Έγκρισης.

**Ενισχυόμενες Δαπάνες**

| **Κατηγορία Δαπάνης** | | **Κωδ. ΟΠΣΚΕ** | **Υποκατηγορία Δαπάνης** | **Μέγιστο ή κατώτατο επιλέξιμο % επί του Επιχορηγούμενου Π/Υ ή/και μέγιστο επιλέξιμο ποσό.** |
| --- | --- | --- | --- | --- |
| **1.** | Δαπάνες προσωπικού | 01.17 | Δαπάνες για την απασχόληση εργαζομένων με αναπηρία υπό μορφή επιδότησης μισθού | 60.000 €  και έως 15.000€ ανά ΕΜΕ |
| **2.** | Δαπάνες Εξοπλισμού & Μεταφορικών Μέσων | 02.20 | Παραγωγικός & Μηχανολογικός Εξοπλισμός | τουλάχιστον 30% |
| 02.09 | Μεταφορικά Μέσα | έως 10% και έως 200.000€ και έως 50.000€ ανά μεταφορικό μέσο |
| 02.23 | Εξοπλισμός για την εγκατάσταση φωτοβολταϊκών σταθμών και συστημάτων αποθήκευσης για παραγωγή ηλεκτρικής ενέργειας και κάλυψη των ιδίων αναγκών (αυτοπαραγωγή) | 25% και μέχρι 300.000€ |
| 02.06 | Λοιπός Εξοπλισμός επιχείρησης | έως 5% και μέχρι 150.000€ |
| **3.** | Κτίρια, εγκαταστάσεις και περιβάλλων χώρος | 03.13 | Κτίρια, εγκαταστάσεις και περιβάλλων χώρος | έως 70% |
| **4.** | Δαπάνες για Παροχή Υπηρεσιών | 04.24 | Πιστοποίηση και συμμόρφωση προϊόντων σύμφωνα με εθνικά, εναρμονισμένα καθώς και προαιρετικά πρότυπα ευρωπαϊκών χωρών ή /και χωρών εκτός Ε.Ε. | έως 5% και μέχρι 60.000 € και έως 6.000€ ανά πρότυπο |
| 04.25 | Πιστοποίηση υπηρεσιών & διαδικασιών σύμφωνα με εθνικά, εναρμονισμένα καθώς και λοιπά ευρωπαϊκά και διεθνή πρότυπα | έως 5% και μέχρι 60.000 € και έως 6.000€ ανά διαχειριστικό σύστημα |
| 04.28 | Συμμετοχή σε εμπορικές εκθέσεις | έως 10% και μέχρι 200.000€ |
| 04.26 | Υπηρεσίες Σχεδιασμού Συσκευασίας – Ετικέτας – Branding | έως 10% και μέχρι 150.000€ |
| 04.30 | Πνευματική ιδιοκτησία – Ευρεσιτεχνίες – Μεταφορά τεχνογνωσίας | έως 5% και μέχρι 200.000 € |
| 04.11 | Συμβουλευτική υποστήριξη για την παρακολούθηση της υλοποίησης του επενδυτικού σχεδίου | έως 5% και μέχρι 50.000 € |
| 04.29 | Τεχνικές Μελέτες απαραιτήτως συνδεόμενες με δαπάνες του επενδυτικού σχεδίου | έως 5% και μέχρι 200.000€ |
| **6.** | Δαπάνες Λογισμικού | 06.07 | Λογισμικό και δικαιώματα χρήσης (licenses) προγραμμάτων λογισμικού | έως 15% και μέχρι 400.000€ |

**Ως ημερομηνία έναρξης επιλεξιμότητας δαπανών, ορίζεται η ημερομηνία ηλεκτρονικής υποβολής της Αίτησης Χρηματοδότησης.** Ως έναρξη εργασιών θεωρείται το πρώτο χρονικά μεταξύ είτε της έναρξης των κατασκευαστικών εργασιών που αφορούν την επένδυση είτε της πρώτης νομικά δεσμευτικής ανάληψης υποχρέωσης για την παραγγελία εξοπλισμού είτε άλλης ανάληψης υποχρέωσης που καθιστά μη αναστρέψιμη την επένδυση. Η αγορά γης και οι προπαρασκευαστικές εργασίες, όπως η λήψη αδειών και η εκπόνηση μελετών σκοπιμότητας, δεν θεωρούνται έναρξη των εργασιών.

**Ποσοστά Ενίσχυσης Δαπανών**

* **Δαπάνες Περιφερειακών Ενισχύσεων**

|  |  |  |  |  |  |
| --- | --- | --- | --- | --- | --- |
| **ΠΙΝΑΚΑΣ ΕΝΤΑΣΗΣ ΕΝΙΣΧΥΣΕΩΝ**  **για δαπάνες που ενισχύονται σύμφωνα με το άρθρο 14 του Κανονισμού Ε.Ε. 651/2014** | | | | | |
| Σχετικές Επιλέξιμες Υποκατηγορίες Δαπανών | ΕΣΔΙΜ | Πολύ μικρές και μικρές επιχειρήσεις | | Μεσαίες επιχειρήσεις | |
| Ένταση Ενίσχυσης | Ένταση Ενίσχυσης | Ένταση Ενίσχυσης | Ένταση Ενίσχυσης |
| **2.1**  **2.2**  **2.4**  **4.1**  **4.2**  **4.5**  **5.1** | Δυτικής Μακεδονίας | 70% | 30% | 60% | 40% |
| Μεγαλόπολης | 70% | 30% | 60% | 40% |

* **Δαπάνες εκτός περιφερειακών ενισχύσεων**

|  |  |  |  |  |  |
| --- | --- | --- | --- | --- | --- |
| **ΠΙΝΑΚΑΣ ΕΝΤΑΣΗΣ ΕΝΙΣΧΥΣΕΩΝ**  για δαπάνες που ενισχύονται σύμφωνα με το **Άρθρο 18 και το Άρθρο 19 του Κανονισμού Ε.Ε. 651/2014** | | | | | |
| Σχετικές Επιλέξιμες Υποκατηγορίες Δαπανών | ΕΣΔΙΜ | Πολύ μικρές και μικρές επιχειρήσεις | | Μεσαίες επιχειρήσεις | |
| Ένταση Ενίσχυσης | Ένταση Ενίσχυσης | Ένταση Ενίσχυσης | Ένταση Ενίσχυσης |
| **4.4**  **4.5**  **4.7**  **4.8** | Δυτικής Μακεδονίας | 50% | 50% | 50% | 50% |
| Μεγαλόπολης | 50% | 50% | 50% | 50% |

|  |  |  |  |  |  |
| --- | --- | --- | --- | --- | --- |
| **ΠΙΝΑΚΑΣ ΕΝΤΑΣΗΣ ΕΝΙΣΧΥΣΕΩΝ**  για δαπάνες που ενισχύονται σύμφωνα με το **Άρθρο 33 του Κανονισμού Ε.Ε. 651/2014** | | | | | |
| Σχετικές Επιλέξιμες Υποκατηγορίες Δαπανών | ΕΣΔΙΜ | Πολύ μικρές και μικρές επιχειρήσεις | | Μεσαίες επιχειρήσεις | |
| Ένταση Ενίσχυσης | Ένταση Ενίσχυσης | Ένταση Ενίσχυσης | Ένταση Ενίσχυσης |
| **1.1** | Δυτικής Μακεδονίας | 75% | 25% | 75% | 25% |
| Μεγαλόπολης | 75% | 25% | 75% | 25% |

|  |  |  |  |  |  |
| --- | --- | --- | --- | --- | --- |
| **ΠΙΝΑΚΑΣ ΕΝΤΑΣΗΣ ΕΝΙΣΧΥΣΕΩΝ**  για δαπάνες που ενισχύονται σύμφωνα με το **Άρθρο 41 του Κανονισμού Ε.Ε. 651/2014** | | | | | |
| Σχετικές Επιλέξιμες Υποκατηγορίες Δαπανών | ΕΣΔΙΜ | Πολύ μικρές και μικρές επιχειρήσεις | | Μεσαίες επιχειρήσεις | |
| Ένταση Ενίσχυσης | Ένταση Ενίσχυσης | Ένταση Ενίσχυσης | Ένταση Ενίσχυσης |
| **2.3** | Δυτικής Μακεδονίας | 65% | 35% | 55% | 45% |
| Μεγαλόπολης | 65% | 35% | 55% | 45% |

**Υποβολή – Αξιολόγηση – Ένταξη – Υλοποίηση**

* Η ημερομηνία έναρξης υποβολών των αιτήσεων υπαγωγής ορίζεται **η 15/03/2024 και ώρα 12:00 και λήξης η 28/06/2024 και ώρα 15:00**.
* Η αξιολόγηση των αιτήσεων χρηματοδότησης γίνεται με τη μέθοδο της συγκριτικής αξιολόγησης για το σύνολο των αιτήσεων που υποβλήθηκαν εμπρόθεσμα, με την ευθύνη της ΔΑ ΕΣΠΑ ΔΑΜ και την υποστήριξη του ΕΦΕΠΑΕ.
* Η αίτηση χρηματοδότησης θα υποβάλλεται αποκλειστικά ηλεκτρονικά, μέσω του **Ολοκληρωμένου Πληροφοριακού Συστήματος Κρατικών Ενισχύσεων** (ΟΠΣΚΕ).

#### Β3.Ενίσχυση επενδυτικών σχεδίων παραγωγικών επενδύσεων νέων και υπό σύσταση μεγάλων επιχειρήσεων που υλοποιούνται στις ηπειρωτικές περιοχές ΕΣΔΙΜ, σύμφωνα με τον Καν. (ΕΕ) 2021/1056 για τη θέσπιση του Ταμείου Δίκαιης Μετάβασης

Η Δράση «Ενίσχυση επενδυτικών σχεδίων παραγωγικών επενδύσεων νέων και υπό σύσταση μεγάλων επιχειρήσεων που υλοποιούνται στις ηπειρωτικές περιοχές ΕΣΔΙΜ, σύμφωνα με τον Καν. (ΕΕ) 2021/1056 για τη θέσπιση του Ταμείου Δίκαιης Μετάβασης» στοχεύει στην αντιμετώπιση των κοινωνικών, εργασιακών, οικονομικών και περιβαλλοντικών επιπτώσεων της απολιγνιτοποίησης νεοσύστατων και υπό σύσταση μικρομεσαίων επιχειρήσεων που θα δραστηριοποιούνται στις περιοχές των Εδαφικών Σχεδίων Δίκαιης Μετάβασης Δυτικής Μακεδονίας και Μεγαλόπολης, ώστε να υποστηριχθεί η μετάβαση τους σε μια κλιματικά ουδέτερη οικονομία και μια ισορροπημένη και βιώσιμη ανάπτυξη.

Σκοπός της συγκεκριμένης Δράσης είναι να δοθεί στις περιοχές αυτές η δυνατότητα και το κίνητρο για τον καινοτόμο μετασχηματισμό των νεοσύστατων και υπό σύσταση επιχειρήσεων & την προσέλκυση νέων επενδύσεων για να διαφοροποιηθεί το παραγωγικό μοντέλο των περιοχών ώστε να αντιμετωπίσουν τις προαναφερόμενες επιπτώσεις.

**Τυπικές Προϋποθέσεις Συμμετοχής**

Ο δυνητικός Δικαιούχος θα πρέπει:

**Για τις νέες επιχειρήσεις:**

* Να υποβάλλουν μια και μοναδική αίτηση χρηματοδότησης ανά Α.Φ.Μ.
* Κατά την ημερομηνία έκδοσης της πρόσκλησής, να μην διαθέτουν πλήρη κλεισμένη διαχειριστική χρήση. (ημερομηνία έναρξης μεταγενέστερη της 1/1/2022).
* Να τηρούν απλογραφικά ή διπλογραφικά βιβλία του Ν.4308/2014, όπως ισχύει.
* Να λειτουργούν νόμιμα διαθέτοντας το κατάλληλο έγγραφο αδειοδότησης, σύμφωνα με την κείμενη νομοθεσία και την ασκούμενη δραστηριότητά τους (π.χ. άδεια λειτουργίας, Υπεύθυνη δήλωση έναρξης λειτουργίας, απαλλακτικό άδειας λειτουργίας, γνωστοποίηση έναρξης λειτουργίας κλπ.). Στην περίπτωση που η άδεια δεν έχει εκδοθεί ή έχει λήξει χρονικά, απαιτείται η προσκόμιση της σχετικής αίτησης έκδοσης/ανανέωσης αυτής.

Οι επιχειρήσεις με δραστηριότητες για την άσκηση των οποίων δεν απαιτείται άδεια λειτουργίας, θα πρέπει να υποβάλουν Υπεύθυνη Δήλωση του Νόμιμου Εκπροσώπου, όπου θα βεβαιώνεται ότι δεν απαιτείται η έκδοση άδειας λειτουργίας ή έγγραφο απαλλαγής από την σχετική υποχρέωση, με σχετική τεκμηρίωση.

* Να έχουν εγγραφεί στο Μητρώο Πραγματικών Δικαιούχων του άρθρου 20 του ν.4557/2018 (Α΄ 139), ως ισχύει.
* Να μην εκκρεμεί σε βάρος τους διαδικασία ανάκτησης ενίσχυσης, κατόπιν προηγούμενης αποφάσεως της Ευρωπαϊκής Επιτροπής ή του Δικαστηρίου της Ευρωπαϊκής ένωσης, με την οποία μια ενίσχυση κηρύσσεται παράνομη και ασυμβίβαστη με την εσωτερική αγορά.
* Να τηρούν τη νομοθεσία περί υγείας και ασφάλειας των εργαζομένων και πρόληψης του επαγγελματικού κινδύνου.
* Να δεσμευτούν ότι δεν συντρέχουν λόγοι αποκλεισμού του άρθρου 39, παρ. 1-4 και του άρθρου 40, παρ. 1, του Ν. 4488/2017 (Α137/13.09.2017).
* Σε περίπτωση που δραστηριοποιούνται στον τομέα της αλιείας και της υδατοκαλλιέργειας, να μην έχουν διαπράξει μία ή περισσότερες από τις παραβάσεις που αναφέρονται στο άρθρο 10 παράγραφος 1 στοιχεία α) έως δ) και στο άρθρο 10 παράγραφος 3 του κανονισμού (ΕΕ) αριθ. 508/2014 του Ευρωπαϊκού Κοινοβουλίου και του Συμβουλίου.
* Να μην έχουν λάβει ενίσχυση διάσωσης ή αναδιάρθρωσης, ή αν έχουν λάβει ενίσχυση διάσωσης να έχει αποπληρωθεί το δάνειο και να έχει λυθεί η σύμβαση εγγύησης ή αν έχουν λάβει ενίσχυση αναδιάρθρωσης αυτή να έχει ολοκληρωθεί.
* Να μην είναι χρηματοπιστωτικοί και ασφαλιστικοί οργανισμοί, δημόσιες επιχειρήσεις, δημόσιοι φορείς, δημόσιοι οργανισμοί ή θυγατρικές αυτών, Νομικά Πρόσωπα Δημοσίου Δικαίου (ΝΠΔΔ) ή εξωχώριες (offshore) επιχειρήσεις.

Για όλους τους δικαιούχους (νέες και υπό σύσταση επιχειρήσεις):

* Ο ίδιος φορέας επένδυσης (εταίρος/μέτοχος/επιχείρηση) να μη συμμετέχει σε παραπάνω από ένα (1) επενδυτικό σχέδιο που να αφορά υπό σύσταση επιχείρηση.
* Να τηρήσουν, από τον χρόνο έναρξης εργασιών του επενδυτικού σχεδίου, διπλογραφικά βιβλία του Ν.4308/2014, όπως ισχύει (Οι νέες εταιρίες που τηρούν απλογραφικά βιβλία θα πρέπει υποχρεωτικά να τηρήσουν διπλογραφικό λογιστικό σύστημα).
* Να δραστηριοποιούνται ή να δραστηριοποιηθούν στην ελληνική επικράτεια και να πραγματοποιήσουν επένδυση αποκλειστικά σε μία από τις περιοχές (χωρικές ενότητες) των Εδαφικών Σχεδίων Δίκαιης Μετάβασης (Ε.Σ.ΔΙ.Μ.) Δυτικής Μακεδονίας και Μεγαλόπολης.
* Να λειτουργούν ή να λειτουργήσουν αποκλειστικά με μία από τις ακόλουθες μορφές επιχειρήσεων: Ομόρρυθμη Εταιρεία (Ο.Ε.), Ετερόρρυθμη Εταιρεία (Ε.Ε.), Ετερόρρυθμη Εταιρεία (Ε.Ε.) κατά μετοχές, Εταιρεία Περιορισμένης Ευθύνης (Ε.Π.Ε.), Μονοπρόσωπη Εταιρεία Περιορισμένης Ευθύνης (Μ.Ε.Π.Ε.), Ανώνυμη Εταιρεία (Α.Ε.), Μονοπρόσωπη Ανώνυμη Εταιρεία (Μ.Α.Ε), Ιδιωτική Κεφαλαιουχική Εταιρεία (Ι.Κ.Ε.) Μονοπρόσωπη Ιδιωτική Κεφαλαιουχική Εταιρεία (Μ.Ι.Κ.Ε.).
* Να έχουν την ιδιότητα της Μεγάλης Επιχείρησης (επιχειρήσεις που ΔΕΝ πληρούν τα κριτήρια που ορίζονται στο άρθρο 2 του παραρτήματος I του Κανονισμού (ΕΕ) αριθμ. 651/2014 της Επιτροπής της 17ης Ιουνίου 2014 – βλ. Παράρτημα V της παρούσας).
* Να μην είναι προβληματικές επιχειρήσεις (τόσο σε επίπεδο αιτούσας όσο και σε επίπεδο ομίλου επιχειρήσεων - αιτούσα επιχείρηση και τυχόν συνδεδεμένες με αυτή επιχειρήσεις), σύμφωνα με το σημείο 18 του άρθρου 2 του Καν. ΕΕ 651/2014 και τα οριζόμενα στο Παράρτημα ΙΧ «Ορισμός της Προβληματικής Επιχείρησης» της παρούσας.
* Το προτεινόμενο επενδυτικό σχέδιο να αφορά σε έναν ή περισσότερους από τους επιλέξιμους ΚΑΔ που περιλαμβάνονται στο ΠΑΡΑΡΤΗΜΑ II: «Επιλέξιμοι τομείς δραστηριότητας (ΚΑΔ)» της πρόσκλησης, στον/στους οποίο/ους οι δικαιούχοι θα πρέπει να δραστηριοποιηθούν στον τόπο εγκατάστασης της επένδυσης έως την υποβολή του πρώτου αιτήματος καταβολής επιχορήγησης (συμπεριλαμβάνεται και η προκαταβολή).
* Το προτεινόμενο επενδυτικό σχέδιο να έχει χαρακτήρα αρχικής επένδυσης, όπως ορίζεται στο άρθρο 2 παρ. 49 του Καν. ΕΕ 651/2014 και ειδικότερα να πληροί μια από τις ακόλουθες προϋποθέσεις:

1. Δημιουργία νέας μονάδας.
2. Επέκταση της δυναμικότητας υφιστάμενης μονάδας. Η πρόσθετη δυναμικότητα της μονάδας λόγω του επενδυτικού σχεδίου μπορεί να γίνει αποδεκτή μόνον εφόσον η υφιστάμενη δυναμικότητα της μονάδας μπορεί να πιστοποιηθεί από επίσημα στοιχεία τεκμηρίωσης.
3. Διαφοροποίηση της παραγωγής μιας μονάδας σε προϊόντα που δεν έχουν παραχθεί ποτέ ή σε υπηρεσίες που δεν έχουν παρασχεθεί από αυτήν, με τον όρο ότι οι ενισχυόμενες δαπάνες που χορηγούνται βάσει του άρθρου 14 του Καν. 651/2014, όπως ισχύει, να υπερβαίνουν τουλάχιστον κατά διακόσια τοις εκατό (200%) τη λογιστική αξία των στοιχείων ενεργητικού που χρησιμοποιούνται εκ νέου, όπως η αξία αυτή έχει καταγραφεί στο οικονομικό έτος που προηγείται της έναρξης των εργασιών.

* Να πληρείται ο χαρακτήρας κινήτρου, σύμφωνα με τα οριζόμενα στην παράγραφο 2 του άρθρου 6 του Καν. ΕΕ 651/2014 (ΓΑΚ). Οι ενισχύσεις έχουν χαρακτήρα κινήτρου, μόνο εφόσον η αίτηση χρηματοδότησής υποβάλλεται πριν από την έναρξη των εργασιών της επένδυσης (όπως ορίζεται στο άρθρο 2 στοιχείο 23 του ΓΑΚ – βλ. πίνακα επεξήγησης όρων και συντμήσεων) και σε αντίθετη περίπτωση το σύνολο του επενδυτικού σχεδίου καθίσταται μη επιλέξιμο προς χρηματοδότηση.
* Να μην έχουν προβεί, κατά τα δύο έτη που προηγούνται της αίτησης για ενίσχυση, σε μετεγκατάσταση στην επιχειρηματική εγκατάσταση στην οποία θα πραγματοποιηθεί η αρχική επένδυση για την οποία ζητείται η ενίσχυση, και δεσμεύονται ότι δεν θα το πράξουν εντός μέγιστης περιόδου δύο ετών μετά την ολοκλήρωση της αρχικής επένδυσης για την οποία ζητείται η ενίσχυση.
* Το ύψος του επιχορηγούμενου προϋπολογισμού του επενδυτικού σχεδίου να είναι μεγαλύτερο από το κατώτατο όριο που ορίζεται στην ενότητα 6.3. Προϋπολογισμός & Διάρκεια υλοποίησης της παρούσας και οι δαπάνες της αίτησης να συνδέονται με τον ΚΑΔ του επενδυτικού σχεδίου και τις κατηγορίες επιλέξιμων δαπανών που ορίζονται στην ενότητα 6.1. «Επιλέξιμες Δαπάνες».
* Το προτεινόμενο επενδυτικό σχέδιο να είναι χρηματοοικονομικά βιώσιμο και συγκεκριμένα:

1. η οικονομική συμμετοχή του δικαιούχου της ενίσχυσης θα πρέπει να ανέρχεται σε τουλάχιστον 25% του συνόλου των επιλέξιμων δαπανών, είτε μέσω ιδίων πόρων, είτε μέσω εξωτερικής χρηματοδότησης, και ο δυνητικός δικαιούχος θα πρέπει να υποβάλλει τα σχετικά δικαιολογητικά τεκμηρίωσης που προβλέπονται στο παράρτημα ΙΙΙ «Δικαιολογητικά υποβολής-ένταξης»,
2. ο δυνητικός δικαιούχος θα πρέπει να τεκμηριώνει ότι είναι φερέγγυος και να υποβάλλει τα σχετικά δικαιολογητικά φερεγγυότητας που προβλέπονται στο παράρτημα ΙΙΙ «Δικαιολογητικά υποβολής-ένταξης» (μόνο για τις νέες επιχειρήσεις),
3. ο δυνητικός δικαιούχος θα πρέπει να υποβάλει ρεαλιστικό επιχειρηματικό σχέδιο που πιστοποιεί τη μελλοντική βιωσιμότητα της επένδυσης.

* Η οικονομική συμμετοχή του δικαιούχου της ενίσχυσης για τις δαπάνες που επιχορηγούνται βάσει του άρθρου 14 του Καν. ΕΕ 651/2014 θα πρέπει να ανέρχεται σε ποσοστό τουλάχιστον 25% μέσω ιδίων πόρων ή μέσω εξωτερικής χρηματοδότησης και με μορφή που δεν περιέχει στοιχεία κρατικής στήριξης, δημόσιας ενίσχυσης ή παροχής.
* Να δεσμευτούν ότι, μέχρι την πιστοποίηση της ολοκλήρωση της επένδυσης, θα προχωρήσουν στη δημιουργία ελάχιστου αριθμού νέων θέσεων εξαρτημένης εργασίας (ΕΜΕ), οι οποίες, για τις νέες επιχειρήσεις, θα είναι πρόσθετες αυτών που διέθεταν το τελευταίο 12μηνο που προηγείται του μήνα υποβολής της αίτησης χρηματοδότησης, και η αύξηση αυτή θα διατηρηθεί για τουλάχιστον 5 έτη μετά την τελική εκταμίευση της επιχορήγησης. Ως ελάχιστη υποχρέωση ορίζεται:

•Για ίδρυση ή επέκταση μονάδας: 1 ΕΜΕ ανά 350.000€ επιχορήγησης.

•Για διαφοροποίηση προς νέα προϊόντα: 1 ΕΜΕ ανά 500.000€ επιχορήγησης.

* Σε περίπτωση όπου στο επενδυτικό σχέδιο τεκμηριώνονται δύο περιπτώσεις αρχικής επένδυσης με διαφορετική υποχρέωση (π.χ. της επέκτασης μονάδας και της διαφοροποίησης προς νέα προϊόντα) ως ελάχιστη υποχρέωση ορίζεται αυτή της κατηγορίας «ίδρυση ή επέκταση μονάδας».+
* Να δεσμευτούν ότι το επενδυτικό σχέδιο δεν πραγματοποιείται με πρωτοβουλία και για λογαριασμό του Δημοσίου, βάσει σχετικής σύμβασης εκτέλεσης έργου, παραχώρησης ή παροχής υπηρεσιών.
* Να δεσμευτούν ότι το σύνολο του επενδυτικού σχεδίου και οι επιμέρους δαπάνες που περιλαμβάνονται στη συγκεκριμένη αίτηση χρηματοδότησης:

• Δεν έχουν χρηματοδοτηθεί στα πλαίσια άλλης δράσης που χρηματοδοτείται από εθνικούς ή ενωσιακούς πόρους.

• Δεν αποτελούν εγκεκριμένες δαπάνες επενδυτικού σχεδίου σε άλλη δράση που χρηματοδοτείται από εθνικούς ή ενωσιακούς πόρους.

• Εφόσον λάβει χώρα έγκριση και για το διάστημα εκείνο που αποτελούν εγκεκριμένες δαπάνες του προς υλοποίηση επενδυτικού σχεδίου, δεν θα υποβληθούν προς ένταξη ή πιστοποίηση σε επενδυτικό σχέδιο άλλης δράσης που χρηματοδοτείται από εθνικούς ή ενωσιακούς πόρους.

Εξαιρούνται οι αιτήσεις / εγκρίσεις χρηματοδότησης που αφορούν χρηματοδοτικά προϊόντα (δάνεια ή εγγυήσεις) που υλοποιούνται με εθνικούς ή ενωσιακούς πόρους, τα οποία δύνανται συμπληρωματικά να χρηματοδοτούν το ίδιο επενδυτικό σχέδιο, υπό την προϋπόθεση ότι δεν οδηγούν σε υπέρβαση των μέγιστων ποσών ενίσχυσης που προβλέπονται στον Καν. ΕΕ 651/2014, όπως ισχύει.

* Να δεσμευτούν ότι κατά την υλοποίηση του επενδυτικού σχεδίου θα διασφαλίζουν:

• τον σεβασμό των θεμελιωδών δικαιωμάτων και τη συμμόρφωση με τον Χάρτη των Θεμελιωδών Δικαιωμάτων της Ευρωπαϊκής Ένωσης (βλ. Παράρτημα X),

• την ισότητα των φύλων και την ενσωμάτωση της διάστασης του φύλου,

• την αποτροπή κάθε διάκρισης λόγω φύλου, φυλετικής ή εθνοτικής καταγωγής, θρησκείας ή πεποιθήσεων, αναπηρίας, ηλικίας ή γενετήσιου προσανατολισμού,

• τη διαφάνεια,

• την προσβασιμότητα για τα άτομα με αναπηρία,

• την τήρηση της αρχής της βιώσιμης ανάπτυξης, της μη πρόκλησης σημαντικής βλάβης και της ενωσιακής πολιτικής στον τομέα του περιβάλλοντος.

* Να δεσμευτούν ότι μέχρι την ολοκλήρωση της επένδυσης και ανάλογα με το είδος και τη φύση της προτεινόμενης Πράξης, θα μεριμνήσουν για τις κατάλληλες παρεμβάσεις έτσι ώστε να διασφαλίζεται η πρόσβαση των ατόμων με αναπηρία (ΑμΕΑ) στις κτιριακές υποδομές, στις υπηρεσίες και στα ηλεκτρονικά περιβάλλοντα, σύμφωνα με το ισχύον θεσμικό πλαίσιο (βλ. Παράρτημα ΧΙ: «Εξασφάλιση της προσβασιμότητας στα άτομα με αναπηρία»).
* Να τηρούν τα προβλεπόμενα στην Ανακοίνωση της επιτροπής (2021/C 373/01): Τεχνικές κατευθυντήριες οδηγίες σχετικά με την ενίσχυση της ανθεκτικότητας των υποδομών στην κλιματική αλλαγή κατά την περίοδο 2021-2027.
* Να πληρείται το σύνολο των προϋποθέσεων του Κεφαλαίου Ι και των εφαρμοζόμενων κατά περίπτωση άρθρων του Καν. ΕΕ 651/2014, όπως ισχύει.
* Να υποβάλλουν ηλεκτρονικά αίτηση χρηματοδότησης, η οποία να συνοδεύεται από το σύνολο των αναγκαίων στοιχείων, δικαιολογητικών και εντύπων, σύμφωνα με τα οριζόμενα στην Ενότητα 8 «Διαδικασία υποβολής αίτησης χρηματοδότησής» της παρούσας.
* Η αίτηση χρηματοδότησης να συγκεντρώνει κατ’ ελάχιστο συνολική βαθμολογία 65 στα βαθμολογούμενα κριτήρια αξιολόγησης που αναφέρονται στο ΠΑΡΑΡΤΗΜΑ IV «Κριτήρια αξιολόγησης πράξεων».
* Η αίτηση χρηματοδότησης συγκεντρώνει κατ’ ελάχιστο συνολική βαθμολογία 65 στα βαθμολογούμενα κριτήρια αξιολόγησης.

Οι ανωτέρω προϋποθέσεις πρέπει να πληρούνται στο σύνολό τους

**Προϋπολογισμός και Διάρκεια Έργων**

Ο συνολικός προϋπολογισμός της Δράσης θα ανέρχεται σε 75.000.000€. Ο επιχορηγούμενος προϋπολογισμός κάθε επενδυτικού σχεδίου θα κυμαίνεται από 5.000.000€ έως και 40.000.000€.

Ο προϋπολογισμός για κάθε επιλέξιμη Γεωγραφική Ενότητα θα είναι:

|  |  |  |
| --- | --- | --- |
| **ΕΣΔΙΜ** | **Χωρικές Ενότητες** | **Συνολική Δημόσια Δαπάνη** |
| **Δυτικής Μακεδονίας** | Π.Ε. Κοζάνης και Φλώρινας | 31.500.000,00 € |
| Π.Ε. Καστοριάς και Γρεβενών | 21.000.000,00 € |
| **Μεγαλόπολης** | Δήμος Μεγαλόπολης | 13.500.000,00 € |
| Δήμοι Τριπόλεως, Γορτυνίας, Οιχαλίας | 9.000.000,00 € |
| **Συνολική Διαθέσιμη Δημόσια Δαπάνη Δράσης** | | **75.000.000,00 €** |

Η μέγιστη διάρκεια ολοκλήρωσης του φυσικού και οικονομικού αντικειμένου του επενδυτικού σχεδίου δεν θα μπορεί να υπερβαίνει τους **τριάντα (30) μήνες**, από την ημερομηνία έκδοσης της Απόφασης Έγκρισης.

**Ενισχυόμενες Δαπάνες**

|  |  |  |  |
| --- | --- | --- | --- |
| **Κωδικός ΟΠΣΚΕ**  **Κωδ. ΟΠΣΚΕ** | | **Κατηγορίες / Υποκατηγορίες Δαπάνης** | **Επισημάνσεις / Όρια** |
| **03.** |  | Δαπάνες για Κτήρια, Γήπεδα, Εγκαταστάσεις & Περιβάλλοντα Χώρο | Άρθρο 14 ΓΑΚ |
|  | **03.13.** | Κτίρια, εγκαταστάσεις και περιβάλλων χώρος | Έως 45% του επιχορηγούμενου Π/Υ |
| **02.** |  | Δαπάνες Εξοπλισμού, Μεταφορικών Μέσων & Οργάνων | Άρθρο 14 ΓΑΚ για τις 02.06., 02.19, 02.20 & 02.24  Άρθρο 41 ΓΑΚ για την 02.23 |
|  | **02.20.** | Παραγωγικός & Μηχανολογικός Εξοπλισμός | Τουλάχιστον 15% του επιχορηγούμενου Π/Υ |
|  | **02.19.** | Ψηφιακός εξοπλισμός γραφείου |  |
|  | **02.06.** | Λοιπός Εξοπλισμός επιχείρησης | έως 2% του επιχορηγούμενου Π/Υ |
|  | **02.23.** | Εξοπλισμός για την εγκατάσταση φωτοβολταϊκών σταθμών και συστημάτων αποθήκευσης για παραγωγή ηλεκτρικής ενέργειας και κάλυψη των ιδίων αναγκών (αυτοπαραγωγή) | Έως 20% του επιχορηγούμενου Π/Υ |
|  | **02.24.** | Ηλεκτρικά Μεταφορικά Μέσα | Έως 10% του επιχορηγούμενου Π/Υ και έως 50.000€/μεταφορικό μέσο |
| **06.** |  | Δαπάνες Λογισμικού | Άρθρο 14 ΓΑΚ |
|  | **06.07.** | Λογισμικό και δικαιώματα χρήσης (licenses) προγραμμάτων λογισμικού | Έως 25% του επιχορηγούμενου Π/Υ |
| **04.** |  | Δαπάνες για Παροχή Υπηρεσιών | Άρθρο 14 ΓΑΚ |
|  | **04.24.** | Πιστοποίηση και συμμόρφωση προϊόντων σύμφωνα με εθνικά, εναρμονισμένα καθώς και προαιρετικά πρότυπα ευρωπαϊκών χωρών ή /και χωρών εκτός Ε.Ε. | Έως 1% του επιχορηγούμενου Π/Υ & έως 6.000€/πιστοποιητικό |
|  | **04.25.** | Πιστοποίηση υπηρεσιών & διαδικασιών σύμφωνα με εθνικά, εναρμονισμένα καθώς και λοιπά ευρωπαϊκά και διεθνή πρότυπα |
| **08.** |  | Δαπάνες Διπλωμάτων Ευρεσιτεχνίας | Άρθρο 14 ΓΑΚ |
|  | **08.02.** | Δαπάνες απόκτησης επικύρωσης και προστασίας διπλωμάτων ευρεσιτεχνίας | Έως 5% του επιχορηγούμενου Π/Υ |
| **01.** |  | Δαπάνες προσωπικού | Άρθρο 33 ΓΑΚ |
|  | **01.17.** | Πλήρες Μισθολογικό Κόστος Εργαζομένων Με Αναπηρία | Έως 5 ΕΜΕ & έως 15.000€/ΕΜΕ |

**Ως ημερομηνία έναρξης επιλεξιμότητας δαπανών, ορίζεται η ημερομηνία ηλεκτρονικής υποβολής της Αίτησης Χρηματοδότησης.** Ως έναρξη εργασιών θεωρείται το πρώτο χρονικά μεταξύ είτε της έναρξης των κατασκευαστικών εργασιών που αφορούν την επένδυση είτε της πρώτης νομικά δεσμευτικής ανάληψης υποχρέωσης για την παραγγελία εξοπλισμού είτε άλλης ανάληψης υποχρέωσης που καθιστά μη αναστρέψιμη την επένδυση. Η αγορά γης και οι προπαρασκευαστικές εργασίες, όπως η λήψη αδειών και η εκπόνηση μελετών σκοπιμότητας, δεν θεωρούνται έναρξη των εργασιών.

**Ποσοστά Ενίσχυσης Δαπανών**

**Δαπάνες Περιφερειακών Ενισχύσεων**

|  |  |  |
| --- | --- | --- |
| **Επιλέξιμες Δαπάνες** | **Δημόσια επιχορήγηση** | **Ιδιωτική Συμμετοχή** |
| Δαπάνες σε ενσώματα και άυλα στοιχεία ενεργητικού σύμφωνα με το άρθρο 14 | 50% | 50% |
| Δαπάνες για Μισθολογικό Κόστος Εργαζομένων Με Αναπηρία, σύμφωνα με το άρθρο 33 | 75% | 25% |
| Δαπάνες για παραγωγή και αποθήκευση ηλεκτρικής ενέργειας, σύμφωνα με το άρθρο 41 | 45% | 55% |

Επισημαίνεται ότι: η ένταση της ενίσχυσης, εκφραζόμενη σε ακαθάριστο ισοδύναμο επιχορήγησης, δεν μπορεί να υπερβαίνει τη μέγιστη ένταση ενίσχυσης που προσδιορίζεται στον χάρτη περιφερειακών ενισχύσεων 2022-2027, όπως ισχύει.

**Υποβολή – Αξιολόγηση – Ένταξη – Υλοποίηση**

* Η ημερομηνία έναρξης υποβολών των αιτήσεων υπαγωγής ορίζεται **η 15/03/2024 και ώρα 12:00 και λήξης η 28/06/2024 και ώρα 15:00**.
* Η αξιολόγηση των αιτήσεων χρηματοδότησης γίνεται με τη μέθοδο της συγκριτικής αξιολόγησης για το σύνολο των αιτήσεων που υποβλήθηκαν εμπρόθεσμα, με την ευθύνη της ΔΑ ΕΣΠΑ ΔΑΜ και την υποστήριξη του ΕΦΕΠΑΕ.
* Η αίτηση χρηματοδότησης θα υποβάλλεται αποκλειστικά ηλεκτρονικά, μέσω του **Ολοκληρωμένου Πληροφοριακού Συστήματος Κρατικών Ενισχύσεων** (ΟΠΣΚΕ).

#### Β4.Ενίσχυση επενδυτικών σχεδίων παραγωγικών επενδύσεων νέων και υπό σύσταση ΜΜΕ επιχειρήσεων που υλοποιούνται στις ηπειρωτικές περιοχές ΕΣΔΙΜ, σύμφωνα με τον Καν. (ΕΕ) 2021/1056 για τη θέσπιση του Ταμείου Δίκαιης Μετάβασης

Η Δράση «Ενίσχυση επενδυτικών σχεδίων νέων και υπό σύσταση ΜΜΕ που υλοποιούνται στις ηπειρωτικές περιοχές ΕΣΔΙΜ, σύμφωνα με τον Καν. (ΕΕ) 2021/1056 για τη θέσπιση του Ταμείου Δίκαιης Μετάβασης» στοχεύει στην αντιμετώπιση των κοινωνικών, εργασιακών, οικονομικών και περιβαλλοντικών επιπτώσεων της απολιγνιτοποίησης νεοσύστατων και υπό σύσταση μικρομεσαίων επιχειρήσεων που θα δραστηριοποιούνται στις περιοχές των Εδαφικών Σχεδίων Δίκαιης Μετάβασης Δυτικής Μακεδονίας και Μεγαλόπολης, ώστε να υποστηριχθεί η μετάβαση τους σε μια κλιματικά ουδέτερη οικονομία και μια ισορροπημένη και βιώσιμη ανάπτυξη.

Σκοπός της συγκεκριμένης Δράσης είναι να δοθεί στις περιοχές αυτές η δυνατότητα και το κίνητρο για τον καινοτόμο μετασχηματισμό των νεοσύστατων και υπό σύσταση επιχειρήσεων & την προσέλκυση νέων επενδύσεων για να διαφοροποιηθεί το παραγωγικό μοντέλο των περιοχών ώστε να αντιμετωπίσουν τις προαναφερόμενες επιπτώσεις.

**Τυπικές Προϋποθέσεις Συμμετοχής**

Ο δυνητικός Δικαιούχος θα πρέπει:

* Να δραστηριοποιείται ή θα δραστηριοποιηθεί στην ελληνική επικράτεια και συγκεκριμένα σε μία από τις περιοχές των Εδαφικών Σχεδίων Δίκαιης Μετάβασης Δυτικής Μακεδονίας και Μεγαλόπολης.
* Να μην έχει υποβάλλει έναρξη εργασιών στην αρμόδια Δ.Ο.Υ. κατά την ηλεκτρονική υποβολή της αίτησης χρηματοδότησης (υπό σύσταση επιχείρηση) ή να μην διαθέτει, κατά την ημερομηνία έκδοσης της Πρόσκλησης, μία πλήρη κλεισμένη διαχειριστική χρήση (νέα επιχείρηση).
* Να έχει την ιδιότητα της πολύ μικρής ή μικρής ή μεσαίας επιχείρησης, και υποβάλλει μία και μοναδική αίτηση χρηματοδότησης.
* Ο ίδιος φορέας (εταίρος/μέτοχος/επιχείρηση) δεν συμμετέχει σε παραπάνω από ένα (1) επενδυτικό σχέδιο που να αφορά υπό σύσταση επιχείρηση.
* Να μην είναι προβληματική επιχείρηση, σύμφωνα με τον Κανονισμό ΕΕ 651/2014 (Άρθρο 2, Παρ. 18 «Ορισμοί»).
* Το προτεινόμενο επενδυτικό σχέδιο να αφορά σε έναν ή περισσότερους από τους επιλέξιμους ΚΑΔ που περιλαμβάνονται στην Πρόσκληση, στον/στους οποίο/ους ο δυνητικός δικαιούχος δραστηριοποιείται ή δεσμεύεται ότι θα δραστηριοποιηθεί έως την υποβολή του πρώτου αιτήματος καταβολής επιχορήγησης.
* Το προτεινόμενο επενδυτικό σχέδιο πληροί τον χαρακτήρα κινήτρου και ως εκ τούτου δεν έχει γίνει έναρξη εργασιών για το επενδυτικό σχέδιο πριν την υποβολή της αίτησης χρηματοδότησης.
* Το προτεινόμενο επενδυτικό σχέδιο έχει ολοκληρωμένο χαρακτήρα αρχικής επένδυσης, όπως ορίζεται στο άρθρο 2 παρ. 49 του Καν. ΕΕ 651/2014 και συγκεκριμένα να πληροί μία από τις ακόλουθες προϋποθέσεις:

1. Δημιουργία νέας εγκατάστασης,
2. Επέκταση της παραγωγικής ικανότητας υφιστάμενης εγκατάστασης.
3. Διαφοροποίηση της παραγωγής μιας υφιστάμενης εγκατάστασης σε προϊόντα ή υπηρεσίες που δεν παρήγαγε προηγουμένως η εγκατάσταση. Για διαφοροποίηση υφιστάμενης επιχειρηματικής εγκατάστασης, οι επιλέξιμες δαπάνες υπερβαίνουν κατά τουλάχιστον 200% τη λογιστική αξία των στοιχείων ενεργητικού που επαναχρησιμοποιούνται, όπως έχει καταγραφεί στο οικονομικό έτος που προηγείται της έναρξης των εργασιών.

Σημειώνεται ότι η επένδυση αντικατάστασης δεν συνιστά αρχική επένδυση.

* Η Ιδία Συμμετοχή του δικαιούχου να ανέρχεται σε ποσοστό τουλάχιστον 25% μέσω ιδίων πόρων ή μέσω εξωτερικής χρηματοδότησης και με μορφή που δεν περιέχει στοιχεία κρατικής στήριξης (Αρ. 14 του Καν. ΕΕ 651/2014)
* Να τεκμηριώνεται με τα σχετικά υποβαλλόμενα δικαιολογητικά:

1. Η οικονομική συμμετοχή του δικαιούχου της ενίσχυσης σε ποσοστό τουλάχιστον 25% του συνόλου των επιλέξιμων δαπανών, με μορφή που δεν περιέχει στοιχεία κρατικής στήριξης,
2. Η φερεγγυότητα του δικαιούχου της ενίσχυσης,
3. Η μελλοντική βιωσιμότητα της επένδυσης.

* Να μην έχει μετεγκατασταθεί τα προηγούμενα δύο έτη στην επιχειρηματική εγκατάσταση στην οποία θα πραγματοποιηθεί η αρχική επένδυση για την οποία ζητείται η ενίσχυση, και να δεσμευτεί ότι δεν θα το πράξει εντός μέγιστης περιόδου δύο ετών μετά την ολοκλήρωση της επένδυσης.
* Να μην έχει διαπράξει μία ή περισσότερες από τις παραβάσεις που αναφέρονται στο άρθρο 10 παράγραφος 1 στοιχεία α) έως δ) και στο άρθρο 10 παράγραφος 3 του κανονισμού (ΕΕ) αριθ. 508/2014 του Ευρωπαϊκού Κοινοβουλίου και του Συμβουλίου. (για τον Τομέα της Αλιείας και της υδατοκαλλιέργειας)
* Να λειτουργεί αποκλειστικά με μία από τις ακόλουθες μορφές επιχειρήσεων: Ο.Ε., Ε.Ε., Ε.Π.Ε., Α.Ε., Ι.Κ.Ε. .
* Να τηρεί Απλογραφικά ή Διπλογραφικά βιβλία του Ν.4308/2014, όπως ισχύει, και να δεσμευτεί ότι θα τηρεί από τον χρόνο έναρξης εργασιών του επενδυτικού σχεδίου, διπλογραφικό λογιστικό σύστημα.
* Να έχει εγγραφεί στο Μητρώο Πραγματικών Δικαιούχων του άρθρου 20 του ν.4557/2018 (Α΄ 139), ως ισχύει.
* Να μην είναι χρηματοπιστωτικός και ασφαλιστικός οργανισμός, δημόσιος φορέας ή δημόσιος οργανισμός ή/και θυγατρικές αυτών, δημόσια επιχείρηση, Νομικό Πρόσωπο Δημοσίου Δικαίου (ΝΠΔΔ), καθώς και εταιρεία που στο κεφάλαιο ή στα δικαιώματα ψήφου συμμετέχουν, άμεσα ή έμμεσα, με ποσοστό μεγαλύτερο του είκοσι πέντε τοις εκατό (25%), οι ΟΤΑ και όλοι οι παραπάνω δημόσιοι φορείς μεμονωμένα ή από κοινού (καθώς και επιχείρηση που εξομοιώνεται με αυτές, ως κύριος εταίρος).
* Να μην είναι εξωχώρια (offshore) επιχείρηση.
* Να τηρεί τη νομοθεσία περί υγείας και ασφάλειας των εργαζομένων και πρόληψης του επαγγελματικού κινδύνου
* Να τηρεί τα προβλεπόμενα στην Ανακοίνωση της επιτροπής (2021/C 373/01): Τεχνικές κατευθυντήριες οδηγίες σχετικά με την ενίσχυση της ανθεκτικότητας των υποδομών στην κλιματική αλλαγή κατά την περίοδο 2021-2027
* Να μην εκκρεμεί διαδικασία ανάκτησης ενισχύσεων κατόπιν προηγούμενης απόφασης της Ευρωπαϊκής Επιτροπής, δυνάμει της οποίας οι προγενεστέρως χορηγηθείσες ενισχύσεις από το ίδιο κράτος μέλος έχουν κηρυχθεί παράνομες και ασυμβίβαστες προς την εσωτερική αγορά
* Να δεσμεύεται ότι δεν συντρέχουν λόγοι αποκλεισμού του άρθρου 39, παρ. 1-4 και του άρθρου 40 του Ν. 4488/2017 (Α137/13.09.2017).
* Να δεσμεύεται ότι θα προχωρήσει στη δημιουργία ελάχιστων νέων θέσεων εξαρτημένης εργασίας (ΕΜΕ), οι οποίες θα είναι πρόσθετες αυτών που διέθετε το τελευταίο 12μηνο πριν την υποβολή της αίτησης χρηματοδότησης, και η αύξηση αυτή θα διατηρηθεί για τουλάχιστον 3 έτη μετά την τελική εκταμίευση της επένδυσης, και συγκεκριμένα:

1. Για ίδρυση ή επέκταση μονάδας: 1 ΕΜΕ ανά 300.000€ επιχορήγησης,
2. Για θεμελιώδη αλλαγή παραγωγικής διαδικασίας ή διαφοροποίηση προς νέα προϊόντα μέγιστο επενδυτικό κόστος: 1 ΕΜΕ ανά 350.000€ επιχορήγησης.

* Να δεσμεύεται ότι το επενδυτικό σχέδιο δεν πραγματοποιείται με πρωτοβουλία και για λογαριασμό του Δημοσίου, βάσει σχετικής σύμβασης εκτέλεσης έργου, παραχώρησης ή παροχής υπηρεσιών.
* Να δεσμεύεται ότι το σύνολο του επενδυτικού σχεδίου ή/και οι επιμέρους δαπάνες αυτού, δεν έχουν χρηματοδοτηθεί στα πλαίσια άλλης δράσης, και δεν αποτελούν εγκεκριμένες δαπάνες επενδυτικού σχεδίου σε άλλη δράση, και δεν θα υποβληθούν προς ένταξη ή πιστοποίηση σε επενδυτικό σχέδιο άλλης δράσης, που χρηματοδοτείται από εθνικούς ή κοινοτικούς πόρους.
* Εάν έχει λάβει ενίσχυση διάσωσης, να έχει αποπληρώσει το δάνειο και να έχει λυθεί η Σύμβαση εγγύησης, ή εάν έχει λάβει ενίσχυση αναδιάρθρωσης αυτή να έχει ολοκληρωθεί.
* Να δεσμεύεται ότι θα υλοποιήσει την πράξη με τρόπο που θα διασφαλίζει: τον σεβασμό των θεμελιωδών δικαιωμάτων και τη συμμόρφωση με τον Χάρτη των Θ.Δ.Ε., την ισότητα των φύλων και την ενσωμάτωση της διάστασης του φύλου, την αποτροπή κάθε διάκρισης λόγω φύλου, φυλετικής ή εθνοτικής καταγωγής, θρησκείας ή πεποιθήσεων, αναπηρίας, ηλικίας ή γενετήσιου προσανατολισμού, τη διαφάνεια, την προσβασιμότητα για τα άτομα με αναπηρία στις κτιριακές υποδομές, στις υπηρεσίες και στα ηλεκτρονικά περιβάλλοντα, την τήρηση της αρχής της βιώσιμης ανάπτυξης και της ενωσιακής πολιτικής στον τομέα του περιβάλλοντος.
* Να μην συστεγάζεται με άλλη επιχείρηση, στον τόπο υλοποίησης της επένδυσης.
* Η συνολική βαθμολογία της αίτησης χρηματοδότησης είναι ίση ή **μεγαλύτερη των 65 βαθμών.**

**Οι ανωτέρω προϋποθέσεις πρέπει να πληρούνται στο σύνολό τους.**

**Προϋπολογισμός και Διάρκεια Έργων**

Ο συνολικός προϋπολογισμός της Δράσης θα ανέρχεται **σε 65.000.000€**. Ο επιχορηγούμενος προϋπολογισμός κάθε επενδυτικού σχεδίου θα κυμαίνεται από **500.000€ έως και 12.000.000€**.

Ο προϋπολογισμός για κάθε επιλέξιμη Γεωγραφική Ενότητα θα είναι:

|  |  |  |
| --- | --- | --- |
| **ΕΣΔΙΜ** | **Χωρικές Ενότητες** | **Συνολική Δημόσια Δαπάνη** |
| **Δυτικής Μακεδονίας** | Π.Ε. Κοζάνης και Φλώρινας | 27.300.000,00 € |
| Π.Ε. Καστοριάς και Γρεβενών | 18.200.000,00 € |
| **Μεγαλόπολης** | Δήμος Μεγαλόπολης | 11.700.000,00 € |
| Δήμοι Τριπόλεως, Γορτυνίας, Οιχαλίας | 7.800.000,00 € |
| **Συνολική Διαθέσιμη Δημόσια Δαπάνη Δράσης** | | **65.000.000,00 €** |

Η μέγιστη διάρκεια ολοκλήρωσης του φυσικού και οικονομικού αντικειμένου του επενδυτικού σχεδίου δεν θα μπορεί να υπερβαίνει τους **τριάντα (30) μήνες**, από την ημερομηνία έκδοσης της Απόφασης Έγκρισης.

**Ενισχυόμενες Δαπάνες**

| **Κατηγορία Δαπάνης** | | **Κωδ. ΟΠΣΚΕ** | **Υποκατηγορία Δαπάνης** | **Μέγιστο ή κατώτατο επιλέξιμο % επί του Επιχορηγούμενου Π/Υ ή/και μέγιστο επιλέξιμο ποσό.** |
| --- | --- | --- | --- | --- |
| **1.** | Δαπάνες προσωπικού | 01.17 | Δαπάνες για την απασχόληση εργαζομένων με αναπηρία υπό μορφή επιδότησης μισθού | 60.000 €  και έως 15.000€ ανά ΕΜΕ |
| **2.** | Δαπάνες Εξοπλισμού & Μεταφορικών Μέσων | 02.20 | Παραγωγικός & Μηχανολογικός Εξοπλισμός | τουλάχιστον 30% |
| 02.09 | Μεταφορικά Μέσα | έως 10% και έως 200.000€ και έως 50.000€ ανά μεταφορικό μέσο |
| 02.23 | Εξοπλισμός για την εγκατάσταση φωτοβολταϊκών σταθμών και συστημάτων αποθήκευσης για παραγωγή ηλεκτρικής ενέργειας και κάλυψη των ιδίων αναγκών (αυτοπαραγωγή) | 25% και μέχρι 300.000€ |
| 02.06 | Λοιπός Εξοπλισμός επιχείρησης | έως 5% και μέχρι 150.000€ |
| **3.** | Κτίρια, εγκαταστάσεις και περιβάλλων χώρος | 03.13 | Κτίρια, εγκαταστάσεις και περιβάλλων χώρος | έως 70% |
| **4.** | Δαπάνες για Παροχή Υπηρεσιών | 04.24 | Πιστοποίηση και συμμόρφωση προϊόντων σύμφωνα με εθνικά, εναρμονισμένα καθώς και προαιρετικά πρότυπα ευρωπαϊκών χωρών ή /και χωρών εκτός Ε.Ε. | έως 5% και μέχρι 60.000 € και έως 6.000€ ανά πρότυπο |
| 04.25 | Πιστοποίηση υπηρεσιών & διαδικασιών σύμφωνα με εθνικά, εναρμονισμένα καθώς και λοιπά ευρωπαϊκά και διεθνή πρότυπα | έως 5% και μέχρι 60.000 € και έως 6.000€ ανά διαχειριστικό σύστημα |
| 04.28 | Συμμετοχή σε εμπορικές εκθέσεις | έως 10% και μέχρι 200.000€ |
| 04.26 | Υπηρεσίες Σχεδιασμού Συσκευασίας – Ετικέτας – Branding | έως 10% και μέχρι 150.000€ |
| 04.30 | Πνευματική ιδιοκτησία – Ευρεσιτεχνίες – Μεταφορά τεχνογνωσίας | έως 5% και μέχρι 200.000 € |
| 04.11 | Συμβουλευτική υποστήριξη για την παρακολούθηση της υλοποίησης του επενδυτικού σχεδίου | έως 5% και μέχρι 50.000 € |
| 04.29 | Τεχνικές Μελέτες απαραιτήτως συνδεόμενες με δαπάνες του επενδυτικού σχεδίου | έως 5% και μέχρι 200.000€ |
| **6.** | Δαπάνες Λογισμικού | 06.07 | Λογισμικό και δικαιώματα χρήσης (licenses) προγραμμάτων λογισμικού | έως 15% και μέχρι 400.000€ |

**Ως ημερομηνία έναρξης επιλεξιμότητας δαπανών, ορίζεται η ημερομηνία ηλεκτρονικής υποβολής της Αίτησης Χρηματοδότησης.** Ως έναρξη εργασιών θεωρείται το πρώτο χρονικά μεταξύ είτε της έναρξης των κατασκευαστικών εργασιών που αφορούν την επένδυση είτε της πρώτης νομικά δεσμευτικής ανάληψης υποχρέωσης για την παραγγελία εξοπλισμού είτε άλλης ανάληψης υποχρέωσης που καθιστά μη αναστρέψιμη την επένδυση. Η αγορά γης και οι προπαρασκευαστικές εργασίες, όπως η λήψη αδειών και η εκπόνηση μελετών σκοπιμότητας, δεν θεωρούνται έναρξη των εργασιών.

**Ποσοστά Ενίσχυσης Δαπανών**

**Δαπάνες Περιφερειακών Ενισχύσεων**

| **ΠΙΝΑΚΑΣ ΕΝΤΑΣΗΣ ΕΝΙΣΧΥΣΕΩΝ**  **για δαπάνες που ενισχύονται σύμφωνα με το άρθρο 14 του Κανονισμού Ε.Ε. 651/2014** | | | | | |
| --- | --- | --- | --- | --- | --- |
| Σχετικές Επιλέξιμες Υποκατηγορίες Δαπανών | ΕΣΔΙΜ | Πολύ μικρές και μικρές επιχειρήσεις | | Μεσαίες επιχειρήσεις | |
| Ένταση Ενίσχυσης | Ένταση Ενίσχυσης | Ένταση Ενίσχυσης | Ένταση Ενίσχυσης |
| **2.1**  **2.2**  **2.4**  **4.1**  **4.2**  **4.5**  **5.1** | Δυτικής Μακεδονίας | 70% | 30% | 60% | 40% |
| Μεγαλόπολης | 70% | 30% | 60% | 40% |

**Δαπάνες εκτός περιφερειακών ενισχύσεων**

|  |  |  |  |  |  |
| --- | --- | --- | --- | --- | --- |
| **ΠΙΝΑΚΑΣ ΕΝΤΑΣΗΣ ΕΝΙΣΧΥΣΕΩΝ**  για δαπάνες που ενισχύονται σύμφωνα με το **Άρθρο 18 και το Άρθρο 19 του Κανονισμού Ε.Ε. 651/2014** | | | | | |
| Σχετικές Επιλέξιμες Υποκατηγορίες Δαπανών | ΕΣΔΙΜ | Πολύ μικρές και μικρές επιχειρήσεις | | Μεσαίες επιχειρήσεις | |
| Ένταση Ενίσχυσης | Ένταση Ενίσχυσης | Ένταση Ενίσχυσης | Ένταση Ενίσχυσης |
| **4.4**  **4.5**  **4.7**  **4.8** | Δυτικής Μακεδονίας | 50% | 50% | 50% | 50% |
| Μεγαλόπολης | 50% | 50% | 50% | 50% |

|  |  |  |  |  |  |
| --- | --- | --- | --- | --- | --- |
| **ΠΙΝΑΚΑΣ ΕΝΤΑΣΗΣ ΕΝΙΣΧΥΣΕΩΝ**  για δαπάνες που ενισχύονται σύμφωνα με το **Άρθρο 33 του Κανονισμού Ε.Ε. 651/2014** | | | | | |
| Σχετικές Επιλέξιμες Υποκατηγορίες Δαπανών | ΕΣΔΙΜ | Πολύ μικρές και μικρές επιχειρήσεις | | Μεσαίες επιχειρήσεις | |
| Ένταση Ενίσχυσης | Ένταση Ενίσχυσης | Ένταση Ενίσχυσης | Ένταση Ενίσχυσης |
| **1.1** | Δυτικής Μακεδονίας | 75% | 25% | 75% | 25% |
| Μεγαλόπολης | 75% | 25% | 75% | 25% |

|  |  |  |  |  |  |
| --- | --- | --- | --- | --- | --- |
| **ΠΙΝΑΚΑΣ ΕΝΤΑΣΗΣ ΕΝΙΣΧΥΣΕΩΝ**  για δαπάνες που ενισχύονται σύμφωνα με το **Άρθρο 41 του Κανονισμού Ε.Ε. 651/2014** | | | | | |
| Σχετικές Επιλέξιμες Υποκατηγορίες Δαπανών | ΕΣΔΙΜ | Πολύ μικρές και μικρές επιχειρήσεις | | Μεσαίες επιχειρήσεις | |
| Ένταση Ενίσχυσης | Ένταση Ενίσχυσης | Ένταση Ενίσχυσης | Ένταση Ενίσχυσης |
| **2.3** | Δυτικής Μακεδονίας | 65% | 35% | 55% | 45% |
| Μεγαλόπολης | 65% | 35% | 55% | 45% |

**Υποβολή – Αξιολόγηση – Ένταξη – Υλοποίηση**

* Η ημερομηνία έναρξης υποβολών των αιτήσεων υπαγωγής ορίζεται **η 15/03/2024 και ώρα 12:00 και λήξης η 28/06/2024 και ώρα 15:00**.
* Η αξιολόγηση των αιτήσεων χρηματοδότησης γίνεται με τη μέθοδο της συγκριτικής αξιολόγησης για το σύνολο των αιτήσεων που υποβλήθηκαν εμπρόθεσμα, με την ευθύνη της ΔΑ ΕΣΠΑ ΔΑΜ και την υποστήριξη του ΕΦΕΠΑΕ.
* Η αίτηση χρηματοδότησης θα υποβάλλεται αποκλειστικά ηλεκτρονικά, μέσω του **Ολοκληρωμένου Πληροφοριακού Συστήματος Κρατικών Ενισχύσεων** (ΟΠΣΚΕ).

# ΘΕΜΑΤΑ ΠΡΟΣΤΑΣΙΑΣ ΠΕΡΙΒΑΛΛΟΝΤΟΣ

## **Α. Παγκόσμια μέρα γης και νέοι μέθοδοι κατασκευής: Μειώνοντας το Περιβαλλοντικό Αποτύπωμα**

Η Παγκόσμια Ημέρα της Γης, που γιορτάζεται κάθε χρόνο στις 22 Απριλίου, αποτελεί μια υπενθύμιση της ευθύνης μας απέναντι στον πλανήτη. Φέτος, καθώς γιορτάσθηκε η 54η επέτειος, είναι πιο σημαντικό από ποτέ να αναγνωρισθεί ο αντίκτυπος που έχει η δραστηριότητα του ανθρώπου στο περιβάλλον και να υιοθετηθούν βιώσιμες πρακτικές.

**Ο κατασκευαστικός τομέας** αποτελεί έναν από τους κύριους συντελεστές στην κλιματική αλλαγή, ευθυνόμενος για περίπου το 40% των παγκόσμιων εκπομπών αερίων του θερμοκηπίου. Η παραγωγή υλικών, η κατασκευή και η λειτουργία κτιρίων καταναλώνουν τεράστιες ποσότητες ενέργειας και πόρων, ενώ παράλληλα παράγουν απόβλητα και ρύπους.

Ωστόσο, η άνοδος νέων μεθόδων κατασκευής προσφέρει ελπίδα για ένα πιο **βιώσιμο μέλλον**. Αυτές οι μέθοδοι εστιάζουν στη μείωση του περιβαλλοντικού αποτυπώματος των κτιρίων σε όλο τον κύκλο ζωής τους, από τον σχεδιασμό και την κατασκευή έως τη λειτουργία και την κατεδάφιση.

Ακολουθούν μερικά **παραδείγματα νέων μεθόδων κατασκευής** που συμβάλλουν στη μείωση του περιβαλλοντικού αποτυπώματος:

**Βιώσιμα υλικά:** Η χρήση ανακυκλωμένων, ανακυκλώσιμων ή φυσικών υλικών στη κατασκευή μπορεί να μειώσει σημαντικά το περιβαλλοντικό κόστος ενός κτιρίου. Για παράδειγμα, το μπαμπού, το βαμβάκι, ο φελλός, η ξυλεία από βιώσιμες δασικές εκτάσεις (FSC) και τα ανακυκλωμένα τούβλα αποτελούν όλο και πιο δημοφιλείς επιλογές.

**Ενεργειακή απόδοση:** Η υιοθέτηση τεχνολογιών και πρακτικών που βελτιώνουν την ενεργειακή απόδοση ενός κτιρίου μπορεί να μειώσει δραστικά την κατανάλωση ενέργειας και τις εκπομπές άνθρακα και αερίων του θερμοκηπίου. Αυτό μπορεί να επιτευχθεί μέσω της χρήσης θερμομόνωσης υψηλής ποιότητας, πιο αποδοτικών συστημάτων θέρμανσης και ψύξης, φυσικό φωτισμό, φωτοβολταϊκά συστήματα και έξυπνους θερμοστάτες.

**Ανανεώσιμες πηγές ενέργειας:** Η εγκατάσταση συστημάτων ανανεώσιμων πηγών ενέργειας σε κτίρια, όπως η ηλιακή ή η αιολική ενέργεια, μπορεί να τα καταστήσει ενεργειακά αυτόνομα και να μειώσει την εξάρτησή τους από τα ορυκτά καύσιμα.

**Βιοκλιματικός σχεδιασμός:** Η υιοθέτηση βιοκλιματικών αρχών σχεδιασμού, λαμβάνοντας υπόψη τον προσανατολισμό, τον αερισμό και τη φυσική σκίαση, μπορεί να βελτιώσει την άνεση των κατοίκων και να μειώσει την ανάγκη για τεχνητή θέρμανση και ψύξη.

**Έξυπνη κατασκευή:** Η χρήση έξυπνων τεχνολογιών για τη διαχείριση και τον έλεγχο των συστημάτων ενός κτιρίου μπορεί να βελτιστοποιήσει την απόδοσή του και να μειώσει την κατανάλωση πόρων.

**Μοντέρνα κατασκευαστική:** Η προκατασκευή και η χρήση τυποποιημένων μονάδων σε εργοστασιακό περιβάλλον μπορούν να μειώσουν τα απόβλητα και να βελτιώσουν την ενεργειακή απόδοση της κατασκευής.

Οι παραπάνω μέθοδοι **αν συνδυαστούν με τις ακόλουθες τάσεις**, το τελικό αποτέλεσμα θα βελτιωθεί:

* **Κυκλική οικονομία:** Η έννοια της κυκλικής οικονομίας προωθεί την επαναχρησιμοποίηση και την ανακύκλωση υλικών, μειώνοντας την ανάγκη για εξόρυξη νέων πόρων.
* **Βιο-βασισμένα υλικά:** Η έρευνα και ανάπτυξη βιο-βασισμένων υλικών, όπως αυτά που παράγονται από μύκητες ή βακτήρια, προσφέρουν νέες δυνατότητες για βιώσιμες κατασκευές.
* **3D printing:** με τη τεχνολογία 3D printing στον κατασκευαστικό τομέα υπάρχει η δυνατότητα χρησιμοποίησης μόνο των απαραίτητων υλικών, μειώνοντας σημαντικά τα απόβλητα και το κόστος.

Η υιοθέτηση αυτών των νέων μεθόδων κατασκευής είναι απαραίτητη για τη δημιουργία ενός πιο βιώσιμου μέλλοντος. Καθώς ο κόσμος γίνεται όλο και πιο αστικοποιημένος, η ανάγκη για κατασκευές φιλικές προς το περιβάλλον γίνεται όλο και πιο επιτακτική.

# ΘΕΜΑΤΑ ΕΠΙΧΕΙΡΗΜΑΤΙΚΩΝ ΠΑΡΚΩΝ (ΕΠ) / ΟΡΓΑΝΩΜΕΝΩΝ ΥΠΟΔΟΧΕΩΝ ΜΕΤΑΠΟΙΗΤΙΚΏΝ & ΕΠΙΧΕΙΡΗΜΑΤΙΚΩΝ ΔΡΑΣΤΗΡΙΟΤΗΤΩΝ (ΟΥΜΕΔ)

## **Α. Εγκύκλιος οδηγία για την δυνατότητα μεταφοράς υπολοίπου συντελεστή δόμησης μεταξύ ακινήτων του ιδίου ιδιοκτήτη εντός ΒΙ.ΠΕ. , ΒΕ.ΠΕ. και Επιχειρηματικών Πάρκων**

Εκδόθηκε εγκύκλιος οδηγία για την δυνατότητα μεταφοράς υπολοίπου συντελεστή δόμησης μεταξύ ακινήτων του ίδιου ιδιοκτήτη εντός ΒΙ.ΠΕ. του ν. 4458/1965 (ΕΤΒΑ), ΒΕ.ΠΕ. του ν. 2545/1997 (ΒΙ.ΠΕ., ΒΙ.ΠΑ., ΒΙΟΠΑ) και Επιχειρηματικών Πάρκων.

Συγκεκριμένα, σύμφωνα με την παρ. 4 του άρθρου 29 του ν. 4982/2022 (Α’ 195) «4.Επιτρέπεται η μεταφορά υπολοίπου συντελεστή δόμησης μεταξύ ακινήτων του ιδίου ιδιοκτήτη εντός Ε.Π., υπό την προϋπόθεση της μη υπέρβασης του ποσοστού κάλυψης του ογδόντα τοις εκατό (80%)». Η ανωτέρω δυνατότητα είναι άμεσης εφαρμογής χωρίς να απαιτείται η έκδοση σχετικής απόφασης δεδομένου ότι δεν διατηρήθηκε στον ν. 4982/2022 η διατύπωση του άρθρου 55Α του ν. 3982/2011 (Α΄ 143) που περιελάβανε σχετική εξουσιοδότηση περί καθορισμού της διαδικασίας για την πραγματοποίηση της μεταφοράς του συντελεστή.

Κατά τα λοιπά ως προς τη διαδικασία εφαρμόζεται η παρ. 1 του ιδίου άρθρου σύμφωνα με την οποία «1. Για τις δραστηριότητες που αναπτύσσονται εντός των Επιχειρηματικών Πάρκων (Ε.Π.) δεν απαιτείται έγκριση ή γνωστοποίηση εγκατάστασης. Προϋπόθεση της εγκατάστασης επιχειρήσεων στο Ε.Π. αποτελεί η χορήγηση από την Εταιρεία Ανάπτυξης και Διαχείρισης Επιχειρηματικού Πάρκου (Α.Δ.Ε.Π.) βεβαίωσης συμβατότητας της δραστηριότητας, ανάλογα με τον τύπο του Ε.Π. και με τους όρους που το διέπουν, σύμφωνα με την απόφαση έγκρισης ανάπτυξής του και το ρυμοτομικό σχέδιο εφαρμογής. Όμοια βεβαίωση απαιτείται σε περίπτωση εκσυγχρονισμού του παραγωγικού εξοπλισμού και επέκτασης των δραστηριοτήτων των εγκατεστημένων επιχειρήσεων εντός Ε.Π.».

Το ανωτέρω αναφερόμενο άρθρο 29 καταλαμβάνει σύμφωνα με την παρ. 6 του ιδίου άρθρου, όλους τους Οργανωμένους Υποδοχείς Μεταποιητικών και Επιχειρηματικών Δραστηριοτήτων. Επιπροσθέτως, ορίζεται ρητά στην μεταβατική διάταξη της παρ. 10 του άρθρου 47 του ν. 4982/2022 ότι εφαρμόζεται και για τις περιπτώσεις των υφιστάμενων Βιομηχανικών Περιοχών (ΒΙ.ΠΕ.) του ν. 4458/1965, των Βιομηχανικών και Επιχειρηματικών Περιοχών (Β.Ε.ΠΕ.) του ν. 2545/1997, και των επιχειρηματικών πάρκων του ν. 3982/2011, σύμφωνα με την οποία «10. Μέχρι την υπαγωγή της παρ. 9, οι υφιστάμενες Βιομηχανικές Περιοχές (ΒΙ.ΠΕ.) του ν. 4458/1965, οι Βιομηχανικές και Επιχειρηματικές Περιοχές (ΒΕ.ΠΕ.) του ν. 2545/1997, και τα Επιχειρηματικά Πάρκα του ν. 3982/2011, εξακολουθούν να διέπονται από τους νόμους αυτούς, τις κανονιστικές πράξεις που εκδόθηκαν κατ` εξουσιοδότηση αυτών, καθώς και από τα άρθρα 5, 6, 9, 11, 17, 23, 25, 28, 29, 30, 36 έως 44 του παρόντος. Όπου στις προαναφερόμενες διατάξεις αναφέρεται η Ε.Α.Δ.Ε.Π. νοείται κατά περίπτωση: α) για τις ΒΙ.ΠΕ. που διέπονται από τον ν. 4458/1965, ο φορέας οργάνωσης και εκμετάλλευσης, β) για τις ΒΕ.ΠΕ. του ν. 2545/1997, ο φορέας ίδρυσης ή ο φορέας διοίκησης και διαχείρισης, αν έχουν μεταβιβαστεί η διοίκηση και η διαχείριση, γ) για τα Ε.Π. του ν. 3982/2011, η Ε.ΑΝ.Ε.Π. ή η Εταιρεία Διαχείρισης Επιχειρηματικού Πάρκου (Ε.Δ.Ε.Π.) αν έχουν μεταβιβαστεί η διοίκηση και η διαχείριση».

## **Β. Υπουργική Απόφαση Προέγκρισης Ειδικού Πολεοδομικού Σχεδίου (ΕΠΣ) για τη δημιουργία Επιχειρηματικού Πάρκου στον Δήμο Φυλής Αττικής**

Στη 1η Απρίλη (01/04/2024) δημοσιέυτηκε η Απόφαση υπ’ αριθμ. ΥΠΕΝ/ΔΣΜΠ/132505/1993 του Υπουργού Περιβάλλοντος και Ενέργειας, η οποία αφορά την Προέγκριση Ειδικού Πολεοδομικού Σχεδίου (ΕΠΣ) για τη δημιουργία Επιχειρηματικού Πάρκου στη θέση «Σπηλιές» Δήμου Φυλής Αττικής στο πλαίσιο μετεγκατάστασης μεταφορικών επιχειρησεων από την περιοχή του Ελαιώνα Αττικής σε Περιοχή Επέμβασης, τα όρια της οποίας αποτυπώνονται σε σχετικό διάγραμμα Προέγκρισης ΕΠΣ και ειδικότερα:

* Τον καθορισμό στο σύνολο της περιοχής επέμβασης χρήσεων γης του άρθρου 8 «Παραγωγικές δραστηριότητες χαμηλης και μέσης όχλησης» του Π.Δ. 59/2018 (Α’ 114) όπως ισχύει, εξαιρουμένων των ειδικών χρήσεων «(37) Εγκαταστάσεις οχημάτων τέλους κύκλου ζωής» και « (39) Κέντρα αποτέφρωσης Νεκρών (ΚΑΝ) και Οστών».
* Το διαχωρισμό της περιοχής επέμβασης σε δύο Ζώνες (Ζώνη 1 και Ζώνη 2) προκειμένου να προστεθεί η ειδική χρήση «(15) Τουριστικά καταλύματα (μόνο κύρια ξενοδοχειακά καταλύματα)» του άρθου 9 του Π.Δ 59/2018, στη Ζώνη 2, για την ορθή λειτουργία του Επιχειρηματικού Πάρκου.
* Την εφαρμογή των διατάξεων του ν.4982/2022 για τη χωρική οργάνωση του υποδοχέα.
* Την εφαρμογή των διατάξεων της αρχαιολογικής νομοθεσίας στις περιοχές που εμπίπτουν σε οριοθετημένες περιοχές αρχαιολογικού ενδιαφέροντος, με έλεγχο των έργων από τις αρμόδιες υπηρεσίες του Υπουργείου Πολιτισμού.
* Τη λήψη μέτρων για την προστασία των εγκαταστάσεων από τυχόν δασικές πυρκαγιές, καθώς και των δασικών εκτάσεων που περιβάλουν την περιοχή επέμβασης, με ενδεχόμενο καθορισμό ειδικών ζωνών ασφαλείας.
* Την εξειδίκευση των επί μέρους χρήσεων γης, όρων & περιορισμών δόμησης και ορίων της περιοχής επέμβασης στο στάδιο πολεοδόμησής της, σε εφαρμογή των διατάξεων της ισχύουσας πολεοδομικής νομοθεσίας, με γνώμονα τις υφιστάμενες τεχνικές και συγκοινωνιακές υποδομές εντός και εκτός της περιοχής επέμβασης.

# ΘΕΜΑΤΑ ΕΝΕΡΓΕΙΑΣ

## **Α. Οδηγίες εφαρμογής διατάξεων του άρθρου 27 του ν. 5069/2023 (Α’ 193) που αφορά στην κατάργηση της υποχρέωσης εγκατάστασης δικτύου αερίων καυσίμων κατά παρέκκλιση των οριζόμενων στο π.δ. 420/1987**

Εκδόθηκε Εγκύκλιος Oδηγία με αντικείμενο «**Κατάργηση της υποχρέωσης εγκατάστασης δικτύου αερίων καυσίμων**» των διατάξεων του άρθρου 27 του Ν.5069/2023. Κωδικοποιώντας τις σχετικές διατάξεις που αφορούν στην εγκατάσταση δικτύου αερίων καυσίμων και στην εκπόνηση σχετικής μελέτης για τις νέες οικοδομές, σύμφωνα με το πεδίο εφαρμογής, όπως αυτό καθορίζεται στο άρθρο 1 του π.δ/τος 420/1987 (Α΄ 187), όπως ισχύει, γνωστοποιούνται τα παρακάτω:

* Από την ημερομηνία δημοσίευσης του ν.5069/2023, δηλαδή 28-11-2023, **η εγκατάσταση δικτύου αερίων καυσίμων και η εκπόνηση σχετικής μελέτης είναι προαιρετική για κάθε νέα οικοδομή** κατά παρέκκλιση του π.δ. 420/1987 (Α’ 187), περί εγκατάστασης δικτύων αερίων καυσίμων σε οικοδομές. Σε περίπτωση που ο ιδιοκτήτης επιθυμεί την εγκατάσταση δικτύου αερίων καυσίμων, επιβάλλεται προ της εγκατάστασης η σύνταξη πλήρους μελέτης εγκατάστασης δικτύου αερίων καυσίμων σύμφωνα με τα οριζόμενα στο π.δ. 420/1987.
* Η παραπάνω διάταξη μπορεί να εφαρμοστεί αναδρομικά σε όλες τις **οικοδομικές άδειες οι οποίες είναι σε ισχύ**. Σε αυτή την περίπτωση, απαιτείται ενημέρωση της οικοδομικής άδειας, ώστε να υποβληθεί Τεχνική Έκθεση των επιβλεπόντων μηχανικών (του γενικού επιβλέποντα και του επιβλέποντα της εγκατάστασης του φυσικού αερίου) για τη χρήση της διάταξης, καθώς και υπεύθυνη δήλωση του κυρίου του έργου ότι δεν επιθυμεί την εγκατάσταση δικτύου αερίων καυσίμων. Μετά την ενημέρωση της οικοδομικής άδειας, η χορήγηση ΠΕΚ είναι δυνατή χωρίς τη βεβαίωση κατασκευής φυσικού αερίου. Τυχόν καταβληθείσες αμοιβές επίβλεψης δεν αναζητούνται.

# ΘΕΜΑΤΑ ΠΥΡΟΠΡΟΣΤΑΣΙΑΣ ΕΠΙΧΕΙΡΗΣΕΩΝ

## **Α. Παράταση για την Εφαρμογή του Κανονισμού Πυροπροστασίας Ακινήτων εντός & πλησίον δασικών εκτάσεων**

Στα πλαίσια της διαρκούς παρακολούθησης της νομοθεσίας, με το παρόν γνωστοποιείται ότι έχει τεθεί σε εφαρμογή η [ΚΥΑ ΥΠΕΝ/ΔΑΟΚΑ/55904/2019/19.05.2023 (Β΄ 3475)](https://dasarxeio.com/wp-content/uploads/2023/05/55904_2019_2023.pdf) - Κανονισμός Πυροπροστασίας Ακινήτων εντός ή πλησίον δασικών εκτάσεων και σύμφωνα με ενημέρωση του αρμόδιου Υπουργείου Περιβάλλοντος και Ενέργειας που εκδόθηκε στις 29.03.2024 προβλέπεται παράταση στον εν λόγω κανονισμό.

**Σκοπός**

Ο κανονισμός αποσκοπεί στον καθορισμό **ενιαίου και υποχρεωτικής εφαρμογής πλαισίου μέτρων και μέσων πυροπροστασίας** για τα ακίνητα που ευρίσκονται εντός ή πλησίον δασών και δασικών εκτάσεων. Καθορίζει μέτρα προληπτικής πυροπροστασίας καθώς και ελάχιστες απαιτήσεις παθητικής και ενεργητικής πυροπροστασίας, τόσο για τα κτίρια, νεοαναγειρόμενα και υφιστάμενα, όσο και για τον περιβάλλοντα χώρο τους, προκειμένου να ενισχυθεί ο βαθμός πυρασφαλείας του ακινήτου, να μειωθεί η τρωτότητά του στη πυρκαγιά και να περιοριστεί η συμβολή του στη διάδοσή της. Παράλληλα, με τα ανωτέρω μέτρα και μέσα προστατεύονται, το φυσικό περιβάλλον, αλλά πρωτίστως η ζωή και υγεία του κοινού.

Ο κανονισμός δεν αντιμετωπίζει το εσωτερικό του κτιρίου υπό το πρίσμα των κανονισμών πυροπροστασίας κτιρίων, αλλά είναι αυτοτελής και εισάγει επιπρόσθετες απαιτήσεις:

1. για τον περιβάλλοντα χώρο του ακινήτου και τα στοιχεία που τον αποτελούν (επιστρώσεις ακαλύπτου, φύτευση, διαμορφώσεις, υπαίθριες κατασκευές κ.λπ.)
2. για τα στοιχεία που απαρτίζουν το κέλυφος του κτιρίου (εξωτερικοί τοίχοι, στέγες, κουφώματα κ.λπ.) στα οποία επιβάλλονται πρόσθετα μέτρα για την ενίσχυση της πυροπροστασίας τους.

Τα μέτρα που εισάγονται με τον κανονισμό, εφαρμόζονται επιπρόσθετα των απαιτήσεων του εκάστοτε κανονισμού πυροπροστασίας κτιρίων και των πυροσβεστικών διατάξεων προληπτικής πυροπροστασίας και κατισχύουν εφόσον είναι δυσμενέστερα.

Οι απαιτήσεις του Κανονισμού Πυροπροστασίας Ακινήτων εντός ή πλησίον Δασικών Εκτάσεων ισχύουν παράλληλα με τις απαιτήσεις άλλων ειδικών κανονισμών που ρυθμίζουν θέματα ασφάλειας και λειτουργικότητας των κατασκευών ή των εγκαταστάσεών τους (πχ αντισεισμική προστασία, ενεργειακή απόδοση, αντικεραυνική προστασία, προσβασιμότητα κ.λπ.).

**Πεδίο εφαρμογής**

Οι διατάξεις του κανονισμού έχουν εφαρμογή σε ακίνητα που:

1. βρίσκονται μέσα σε δάση, δασικές εκτάσεις και χορτολιβαδικές εκτάσεις
2. βρίσκονται εν όλω ή εν μέρει εντός ακτίνας τριακοσίων (300) μέτρων από τα όρια των εκτάσεων της ανωτέρω περίπτωσης α.
3. βρίσκονται μέσα σε περιαστικό πράσινο και σε κηρυγμένες δασωτέες ή αναδασωτέες εκτάσεις.
4. βρίσκονται εντός ακτίνας τριακοσίων (300) μέτρων από τα όρια των εκτάσεων της ανωτέρω περίπτωσης γ.
5. βρίσκονται μέσα σε πάρκα και άλση πόλεων και οικιστικών περιοχών.

Αδόμητα ακίνητα, καλλιεργούμενες εκτάσεις και βοσκοτόπια τα οποία διέπονται από την 9η Πυροσβεστική Διάταξη (ΦΕΚ 1923/Β/2021) εξαιρούνται του πεδίου εφαρμογής του παρόντος.

Με αφορμή της παραπάνω ΚΥΑ θα πρέπει να γίνει έλεγχος των αεροδρομίων που η εταιρία σας διαχειρίζεται ως προς την θέση που βρίσκονται σύμφωνα με τις παραπάνω περιπτώσεις και εφόσον εμπίπτει σε μία από αυτές θα πρέπει στην συνέχεια να συνταχθεί το Έντυπο Αξιολόγησης της επικινδυνότητας και Τεχνικής Έκθεσης αρμόδιου Μηχανικού και να κατατεθεί στον οικείο Δήμο αρχικά, και σε ηλεκτρονική πλατφόρμα αργότερα, Δήλωση Εφαρμογής των μέτρων πυρασφάλειας στην οποία θα δηλώνουν την ορθή λήψη των μέτρων που προβλέπονται στην έκθεση του αρμόδιου Μηχανικού, βάσει των προβλέψεων του Κανονισμού για την προστασία του ακινήτου τους σε περίπτωση πυρκαγιάς

Η μη εμπρόθεσμη συμμόρφωση επιφέρει Πρόστιμα και Ποινικές κυρώσεις.

Με σχετική απόφαση του αρμόδιου Υπουργείου Αριθμ.ΥΠΕΝ/ΔΑΟΚΑ/38701/1172 έχει δοθεί η εξής παράταση στις ημερομηνίες υποβολής:

Για τα υφιστάμενα κτίρια, το έντυπο αξιολόγησης της επικινδυνότητας και η τεχνική έκθεση με τα συνοδευτικά τους στοιχεία, υποβάλλονται από τον εξουσιοδοτημένο διαχειριστή έως την 10η/05/2024. Ο ιδιοκτήτης του ακινήτου υποβάλλει τη δήλωση εφαρμογής των μέτρων πυρασφαλείας μέχρι την 10η/06/2024.

Ειδικά για την αντιπυρική περίοδο του έτους 2024 συστήνεται για όλα τα ακίνητα που εμπίπτουν στο πεδίο εφαρμογής του κανονισμού, η άμεση εφαρμογή τουλάχιστον των προληπτικών μέτρων που προβλέπονται για τα κτίρια χαμηλής επικινδυνότητας της παρ. 3.1 του άρθρου 3 του Δεύτερου Κεφαλαίου.